Vučić: Pomoć mladima nije populistička mera, radujem se krivičnim prijavama zbog 100€ | Blok vesti\nHome Magazin Vučić: Pomoć mladima nije populistička mera, radujem se krivičnim prijavama zbog 100€\nPredsednik Srbije Aleksandar Vučić izjavio je da se raduje krivičnim prijavama opozicije i da ako neko misli da za 100 evra može nekoga da kupi, onda više govori o sebi.\nKomentarišući krivičnu prijavu zbog navoda da će mladi dobiti još 100 evra ako ostanu na vlasti, Vučić je za televiziju Prva rekao da valjda nekoga možete optužiti za ono što je već uradio, a ne za ono što će tek da uradi.\nKorona virus: U Srbiji još 12.5000 zaraženih, ali bez novih mera Kriznog štaba,…\nKorona virus: U Srbiji još 12.500 zaraženih, ali bez novih mera Kriznog štaba,…\n– Mladi su zaslužili našu pažnju, ovo je simboličan znak pažnje u korona pandemiji, stari su najviše stradali, a mladi su najviše izgubili. Ja sam ponosan na naše mere – rekao je Vučić i istakao da se krivična prijava podnosi protiv nekoga ko je pomogao u stvaranju dobrih javnih finansija, stabilnosti fiskalnog sistema i da građani dobiju ono što su mogli da dobiju, prenosi 021.rs.\nDramaturškinja Biljana Srbljanović rekla je da je mera od 100 evra populizam, a ne nešto protivzakonito, i da ako mladi promene mišljenje za koga će da glasaju za 100 evra, „onda smo džaba krečili“.\nOna je istakla da je zabrinjava bujanje nacionalizma i jačanje desnice kod mladih ljudi i potpuno odsustvo reakcije države i svih političkih učesnika i da ne vidi da je neko podneo krivičnu projavu protiv navijača zbog transparenta protiv vaterpolo trenera Crvene zvezde.\nVučić je rekao da 100 evra nije populistička mera, već rezultat dobrih ekonomskih pokazatelja, ali i ulaganje u potrošnju, jer se tako donosi „efekat psihološkog optimizma“, a da su jednokratne pomoći penzionerima davane i prethodnih godina.\nDržava naručila zalihe soli, brašna, mleka u prahu, graška i pasulja\nVučić je rekao da je država zbog krize između Ukrajine i Rusije, naručila 30 miliona kilograma soli i po milion kilograma graška i pasulja.\nPredsednik je rekao da je naručeno i mleko u prahu kao i 30 milona kilograma brašna tip 500, ali da još nisu obezbeđene zalihe naftnih derivata i da se na tome radi.\nSrbija ne treba da prizna nezavisnost Kosova\nVučić je rekao i kako misli da ni na koji način Srbija ne treba da prihvati nezavisnost Kosova, ali da sa Albancima sa Kosova treba raditi na većem poverenju.\nOn je istakao da misli da je Srbiji naneta velika nepravda, ali da ne želi da kaže da je srpska strana bila „anđeo“, te dodao da je traženo da se prihvate granice republika Jugoslavije, a rešili su da otvore Pandorinu kutiju na primeru Srbije i Kosova.\nBiljana Srbljanović rekla je da to može „po principu pobednika“ i da je „to međunarodno javno pravo oduvek“ i istakla da to nije poniženje Srbije, već da će ozdravljenje Srbije biti kada se u školama bude učila istina o tome šta se dešavalo prethodnih 30 godina.\nIstakla je da je za nju Kosovo i Metohija nezavisna država i da se sa ljudima tamo mora pronaći kohezivni faktor, a Srbija treba da prizna nezavisnost Kosova jer će bez toga ceo region biti blokiran.\nVučić je rekao da se međunarodno pravo temelji na povelji Ujedinjenih nacija, a da je na Srbiju izvršena agresija mimo odluke Saveta bezbednosti UN i da se, ako se poštuje pravo da „jači tlači“, postavlja pitanje gde je kraj.\nNovinar Nikola Tomić rekao je da je protiv toga da Srbija formalno prizna nezavisnost Kosova, i da se zalaže za model dve Nemačke – da Kosovo postane članica UN bez formalnog priznanja, da Srbi za to dobiju mnogo bolji položaj nego sada, a da privreda i crkva imaju posebnu korist od toga.\nVučić tvrdi da je 8 navijača privedeno u vezi sa muralom Mladiću\nVučić je rekao i da je licemerje to što se svakog dana priča o grafitima koji tu stoje 20 i 30 godina.\nSrbljanović je rekla da ih do sada nije branio ministar unutrašnjih poslova, na šta je Vučić je rekao da on nije branio mural, da je bio tamo kao što bi bio i na nekom drugom događaju.\n– Neko je najavio da će da dođe i uradi nešto. Došli ste tamo, pozvali ste navijače da dođu, policija dolazi da obezbedi da ne bude nereda, policija je tu da spreči da ti koji su krečili ne dobiju batine – rekao je Vučić, na šta je Srbljanović rekla da je godinama u otvorenom sukobu sa aktivistkinjom Aidom Ćorović, ali da je njeno pravo bilo da gađa mural sa likom Ratka Mladića jajima i da je skandal što je privedena, a nisu privedeni navijači.\nVučić je na to rekao da je privedeno osmoro navijača.\nO Ponošu ne može da se govori kao o NATO generalu\n„Što se NATO tiče, kod mene nema dileme, Srbija je vojno neutralna zemlja, želi da čuva svoju zemlju sama, da štiti svoje nebo, da čuva svoj narod i danas ima desetostruko jaču vojsku, ne da nekome preti, već da bi mogla da sačuva svoju decu, da nam se nikada ne dogodi napad onih koji su mnogo silniji“, rekao je Vučić.\nOn je dodao da je pristup Srbije slobodarski, da želi saradnju, ali da ne želi u NATO.\nSrbljanović izjavila da vlast mora da trpi kritiku i da o Zdravku Ponošu, o kojem ona ne misli dobro, ne može da se govori kao o NATO generalu i da vlast treba da promeni trend uvreda, time što na njih neće odgovarati.\nVučić je odgovorio da je saglasan da vlast mora da bude odgovornija, ali i da se to pokazuje sada na svakom mestu, da se on trudio da nikoga ne uvredi, da je nekoliko puta preterao, ali da nikada nije prešao granicu pristojnosti, dok su drugi „najbrutalnijim neistinama pokušavaju da se dočepaju fotelja“.\nMoguć i drugi predsednički kandidat SNS\nVučić je rekao i da postoji mogućnost da se neko drugi kandiduje za predsednika Srbije ispred njihove stranke, da će birati taktiku i da će se odluka doneti narednih dana.\nNajavio je i da će SNS sa Partijom ujedinjenih penzionera Srbije i Socijaldemokratskom partijom Srbije (SDPS) ići na jednoj izbornoj listi.\nPrevious article„U ZVEZDI ČUPAJU KOSU“: Sve su se dogovorili, a onda je Francuz rekao – NE\nNext articleJOKIĆ NEZADOVOLJAN: „Nikola je definicija umora“ (VIDEO)


Dobojski Info - DOBOJ: Bolnica do sptembra dobija sanitetsko vozilo\nDOBOJ: Bolnica do sptembra dobija sanitetsko vozilo\nnedelja, 24 jun 2018 09:56\nFOTO: Dobojski Info | DOBOJ: Bolnica do sptembra dobija sanitetsko vozilo\nDoboj, JZU Bolnica “Sveti apostol Luka” Doboj, Rotary Club Doboj, Sanja Živković,\nDobojskoj bolnici "Sveti apostol Luka" do septembra će biti isporučeni sanitetsko vozilo i inkubator, najavljeno je iz Rotari kluba Doboj.\nDojučerašnji direktor dobojskog Rotari kluba Sanja Živković rekla je da je procijenjena vrijednost sanitetskog vozila i inkubatora 250.000 KM, te da su sredstva prikupljena.\nOna je navela da je nabavljeno novo sanitetsko vozilo "mercedes", koje se nalazi u Bijeljini na opremanju, te da će nakon opremanja biti najmodernije u regiji.\n"Završavamo prikupljanje sredstava i za kupovinu dodatne opreme za vozilo. To znači vrhunska medicinska oprema, defibrilator, respirator i setovi za imobilizaciju i prevoz pacijenata na najbezbjedniji i najsigurniji način", rekla je Živkovićeva.\nŽivkovićeva je napomenula da se u projekat Globala granta za nabavku inkubatora i sanitetskog vozila aktivno uključio Rotari internešnel i njemački Rotari klub "Hasfurt", koji je obezbijedio dvije trećine sredstava.\nOna je prilikom obilježavanja 14 godina postojanja Rotari kluba u Doboju, koje je održano juče na etno-imanju Čaplja u Doboju, istakla da se organizuje i akcija za kupovinu školskih knjiga djeci sa invaliditetom.\nNa svečanosti su promovisani lokalni proizvodi, te je predstavljena torta koja će nositi ime poznate pjevačice narodne muzike Silvane Armenulić, koja je bila iz Doboja, a namjera je da ona postane brend i nađe se u gastro ponudi ove lokalne zajednice.\nDirektor Turističke organizacije Doboja Adrijana Ristić pozdravila je ovakvu ideju promocije grada, te najavila podršku.\nJuče je izabran i novi direktor dobojskog Rotari kluba Nenad Stojaković, koji će ovim udruženjem rukovoditi narednih godinu dana.\nViše iz ove kategorije « DOBOJSKI INFO NAJAVLJUJE: Početak izgradnje nove bolnice krajem avgusta DOBOJSKI INFO SAZNAJE: Nina Bližnjaković započela tretman transplatacije koštane srži u Esenu »\nMirko\tponedeljak, 25 jun 2018 05:51 Link komentara\nMislio sam da Rotari klubovi okupljaju intelektualce po svijetu a kod nas zanatlije i sitni prevaranti rotarijanci ?? :(\nPoznavalac\tnedelja, 24 jun 2018 22:15 Link komentara\nDalo bi se raspravljati i o tome...\nAl' neka bude tako, jer nemamo priliku za diskusiju na tu temu, u koju sam, itekako upucen.\nPravda\tnedelja, 24 jun 2018 19:07 Link komentara\nNemojte tako Rotari vise djeluju kao humanitarne organizacije, i oni su uvijek tu da svima kojima to treba pomognu.\nPoznavalac\tnedelja, 24 jun 2018 10:14 Link komentara\nSektaši rotarijanci...ocigledno kad nas duboko u politickom vrhu.


Izvor: Radio Televizija Vojvodine, 26.Jul.2021, 15:16\nPunoletni državljani Srbije će dobiti dodatnih 20 evra u decembru, to znači da će penzioneri do kraja godine od države dobiti ukupno još 100 evra, a ostali punoletni građani po 50 evra, objavio je danas ministar finansija Siniša Mali.\nKako je naveo na svom Instagram nalogu, penzioneri će u septembru dobiti po 50 evra, zatim u novembru po 30 evra, a zatim i 20 evra u decembru.\nOstali punoletni građani će u novembru dobiti 30 evra za koje su se prijavljivali >> Pročitaj celu vest na sajtu Radio Televizija Vojvodine << u maju, a potom i 20 evra u decembru.\n"Zahvaljujući odgovornoj ekonomskoj politici i postignutim rezultatima u prethodnom periodu, kada je Srbija ostvarila jedan od najboljih rezultata u Evropi kada je reč o stopi privrednog rasta, imamo dovoljno sredstava za ovu novu vrstu podrške građanima", naveo je Mali.\nDodao je da su javne finansije Srbije potpuno stabilne, da država ima dovoljno novca i da je spremna da pomogne i podrži građane.\n"Građani Srbije znaju da je njihova država tu za njih i da brine o njima", napisao je ministar.\nSandzakPress.net: Mali: Do kraja godine punoletnima od države još 50, penzionerima 100 evra


- U vezi s tim imamo konsenzus - rekao je Borenović na ministarskoj konferenciji "Zapadni Balkan i članstvo u EU: Jača regionalna saradnja s ciljem bržeg procesa evropskih integracija".\nOn je naveo da BiH u evrointegracije treba ići snažno i uz saradnju sa zemljama regiona, iako na tom putu postoje brojni izazovi.\n- Važno je napraviti plan integracija BiH u EU. Podrška građana postoji, i to treba iskoristiti - rekao je Borenović.\nDodaje da je u Narodnoj skupštini razmatrano nekoliko stotina zakona koji su usklađivani sa evropskim zakonodavstvom, navodeći da je važna puna primena mehanizma koordinacije na evropskom putu.\nPredsednik Komisije za evropske integracije Predstavničkog doma Parlamenta Federacije BiH Edin Mušić pozdravio je novu Strategiju EU za Balkan i rekao da će pristupanje EU zavisiti od same BiH, ali i Evrope.\n- Potrebno je nastaviti sa reformama na planu vladavine prava, borbe protiv korupcije i organizovanog kriminala. Treba obezbediti nezavisno pravosuđe, reformu javne uprave i jačati demokratske procese. Evroatlantske integracije su potrebne za trajnu stabilnost celog Balkana - rekao je Mušić.\nOva sesija je završena, a očekuje se da učesnici daju izjave medijima.\nKonferenciji prisustvuju brojne visoke zvanice, ambasadori, politički funkcioneri i učesnici iz Srpske, Federacije BiH, Srbije, Crne Gore, EU...\nPredstavnici Makedonije i Albanije odlučili da ne učestvuju na konferenciji ministara spoljnih poslova zemalja zapadnog Balkana u Banjaluci, jer nema Kosova.\nSavetnik Johanesa Hana: Zapadni mediji kreiraju iskrivljenu sliku Balkana, najviše Srbije\nPOZITIVNI VETROVI Šta za region znači POMIRENJE Beograda i Zagreba\nBorenović: Imamo rešenje za obnovu Srpske


17.09.2019 ~ 20.09.2019\nList Yeni Šafak je prenio da je Ankara bila domaćin petog trilateralnog samita Turska-Rusija-Iran, u okviru mirovnog procesa koji se za Siriju vodi u Astani, kojem su prisustvovali predsjednik Republike Turske Recep Tayyip Erdogan, iranski predsjednik Hassan Rouhani i predsjednik Rusije Vladimir Putin. Tokom razgovora je bilo riječi o Aramco krizi kao i o posljednjem stanju između u odnosima između SAD i Irana. Lideri su istakli da postoji zajednički stav o tome da se kriza mora riješiti traženjem mirovnim putem.\nList Sabah je prenio da je potpredsjednik Turske Fuat Oktay jučer obavio posjetu Azerbejdžanu, i da se tom prilikom se još jednom istaklo da postoje čvrste veze između dvije bratske zemlje koje su starije od četvrt vijeka. Potpredsjednik Oktay je istakao da podržava državni integritet i suverenitet Azerbejdžana, i istakao potrebu da se preko milion ljudi vrati na svoja ognjišta na području nagorje Karabah.\nList Haber Turk je prenio da se u Istanbulu po drugi put održava Teknofest, koji je prošle godine ugostio preko 200 hiljada posjetilaca, dok se ove godine očekuje dolazak preko 500 hiljada ljubitelja zrakoplovstva. Teknofest će se od 17- 22 septembra ove godine održati u gradu na Bosforu.\nList Hurriyet je prenio izjavu ministra Energetike i prirodnih resursa Fatiha Donmeza koji je kazao da je Turska kompanija za proizvodnju i preradu nafte TPAO povećala dnevnu proizvodnju na 50 hiljada barela, i da je to rekord na polju proizvodnje u zadnjih 20 godina. Prošle godine je dnevna proizvodnja iznosila 42 hiljada barela na dan .\nList Vatan je prenio da je centralni budžet u Turskoj zabilježio deficit od skoro 576 miliona turskih lira, što je za 22,1 procenat više u odnosu na prošlu godinu.\nTagovi: Hurriyet , Vatan\nTrump o dogovoru između SAD-a i Turske: Američki vojnici nisu na područjima sukoba ili primirja 21.10.19 09:06:00\nU Istanbulu počeo treći po redu TRT World Forum 21.10.19 11:03:00


Kreće izgradnja etno tržnice na Divčibarama - Divčibare INFO - Divcibare smestaj, apartmani, hoteli\nHome/Aktuelnosti/Kreće izgradnja etno tržnice na Divčibarama\nPočinje izgradnja 27 objekata za prodaju etno proizvoda, suvenira, poljoprivrednih i prehrambenih proizvoda i objekta površine 35 kvadrata u kojem će biti smeštena kancelarija Turističke organizacije. Pored toga biće izgrađen mali trg sa fontanom i klupama, kao i javni toalet.\nPredračunska vrednost objekata i parternog uređenja tržnice iznosi oko 27,7 miliona dinara. Ministarstvo trgovine, turizma i telekomunikacija je opredelilo devet miliona dinara, a preostali iznos biće finansiran iz budžeta grada Valjeva.\nRok za završetak radova je 70 radnih dana, a radove će izvoditi preduzeće “Građevinar” iz Ivanjice.\nNova tržnica će se nalaziti na mestu postojeće pijace koja će, dok traju radovi, biti izmeštena na lokaciju prekoputa hotela “Divčibare” u neposrednoj blizini policijske stanice.\nRadovi na rekonstrukciji neuslovne pijace, koja je stara preko pola veka, trebalo je da počnu u martu i da budu završeni do kraja juna, međutim rok početka izgradnje je pomeren zbog epidemije korona virusa.


Cilj BIRN-a je da predstavi činjenične podatke kako bi se pomoglo u suzbijanju kontinuiranog selektivnog negiranja zločina i historijskog revizionizma o ratovima iz 1990-ih\nBaza se predstavlja uoči 8. juna, kada je zakazano izricanje konačne presude bivšem komandantu Vojske Republike Srpske (VRS) Ratku Mladiću, koji se tereti za odgovornost za zločine tokom sukoba u Bosni i Hercegovini, nakon kojih su, u cilju njihovog prikrivanja, iskopavane masovne grobnice.\nCilj BIRN-a je da predstavi činjenične podatke kako bi se pomoglo u suzbijanju kontinuiranog selektivnog negiranja zločina i historijskog revizionizma o ratovima iz 1990-ih.\n“Jedan od glavnih fokusa bilo je stvaranje izvora informacija i podataka zasnovanih na činjenicama o jednim od najvećih sistematskih zataškavanja ratnih zločina u novijoj historiji”, rekla je Nejra Mulaomerović, koja je zajedno s regionalnom direktoricom BIRN-a Marijom Ristić kreirala ovaj projekat.\n“Ova baza podataka također predstavlja napor da se podstakne proces memorijalizacije pružanjem značajnog broja resursa i upotrebom novih tehnologija da se pokaže trenutno stanje ovih lokacija”, dodala je ona.\nBaza podataka naglašava nedostatak strateških napora memorijalizacije i nudi videosnimke napravljene dronom i fotografije trenutnog stanja masovnih grobnica, a u nekim slučajevima i trodimenzionalne modele ovih lokacija, od kojih su brojne zanemarene, bez ikakve oznake koja bi ukazala da se tu nalazi mjesto ratnog zločina.\nBaza podataka je namijenjena novinarima, istraživačima, studentima, organizacijama civilnog društva i, što je najvažnije, porodicama žrtava rata s ograničenim resursima za pristup sudskim spisima, arhivama i informacijama u vezi s masovnim grobnicama u regiji.\nVećina njih koji se nalaze u bazi podataka locirane su na neoznačenim poljima, divljim deponijama za smeće, pored javnih puteva ili na imanju privatnih kompanija. U nekim su slučajevima lokacije skrivene novoizgrađenim naseljima.\nNajveća masovna grobnica u regionu pronađena je u Srbiji, u policijskom centru za obuku u beogradskom predgrađu Batajnica, u kojoj su pronađeni posmrtni ostaci 744 kosovska Albanca.\nBIRN je također koristio podatke MKSJ-a, Instituta za nestale osobe Bosne i Hercegovine (INO BiH), Međunarodne komisije za nestale osobe (ICMP), Međunarodnog komiteta Crvenog krsta i drugih organizacija koje su bile uključene u proces ekshumacije i identifikacije žrtava.\nBaza podataka pruža širok uvid u ubistva i operacije prikrivanja koje su uslijedile nakon njih – od kojih su mnoga, iako je prošlo više od dvije decenije nakon završetka ratova, ostala nekažnjena.\n#masovne grobnice#birn bih#interaktivna baza podataka\nIscrpljene sve informacije: U BiH postoje još desetine masovnih grobnica


18.08.2016 u 23:35\nPRIŠTINA - Kosovski predsednik Hašim Tači je danas pozvao poslanike kosovske skupštine da usvoje zakon o ratifikaciji sporazuma o demarkaciji granične linije sa Crnom Gorom i napomenuo da je neophodno omogućiti formiranje ZSO, preneli su prištinski mediji. Tači je rekao da sporazum o formiranju ZSO treba da bude ostvaren u skladu sa Ustavom i zakonima Kosova, izvestio je RTK. Tači je poslanicima poručio da kada se bude glasalo o demarkciji, na njima će biti istorijska odgovornost da pokažu da je Kosovo odgovorna i miroljubiva zemlja koja poštuje međunarodno pravo. Tači je, takođe, pozvao poslanike da ne dovedu u pitanje interese Kosova zbog dnevno političkih pitanja, dodajući da glasanje za demarkaciju znači dokaz poštovanja partnerstva sa SAD. Tači je dodao da Kosovo nije\nStrah od početka rada Specijalnog suda za ratne zločine takozvane Oslobodilačke vojske Kosova i nesprovođenje Briselskog sporazuma glavni su razlozi zašto je Hašim Tači ponovo najavio da će Priština pred međunarodnim sudom pokrenuti tužbu protiv Srbije za „Miloševićev genocid”. Njegovu nameru niko u Beogradu ne uzima za ozbiljno, a albanski mediji u Prištini smatraju da je reč o političkom manevru predsednika Kosova napravljenom namerno pred posetu potpredsednika SAD Džozefa Bajdena Prištini 17. avgusta. Kosovski portali ističu da je ponovo pokretanje inicijative pokušaj Tačija da bar nezvanično od američke administracije dobije potvrdu da se on neće naći na optuženičkoj klupi u Hagu...\n26.07.2016 u 09:15\nIma li nade za ZSO\nNova runda dijaloga Beograda i Prištine još nije zakazana, ali mandatar Aleksandar Vučić očekuje da će se uskoro u Briselu sastati s kosovskim premijerom i predsednikom Isom Mustafom i Hašimom Tačijem. Pre njihovog sastanka stručni timovi dve strane će razgovarati kako bi se rešila određena tehnička pitanja, kao što je, na primer, broj baznih stanica za srpskog mobilnog operatera na Kosovu i Metohiji. U Briselu nisu mogli da preciziraju kada će doći do susreta, ali su naglasili da je najvažnije da se dijalog nastavi na najvišem nivou. Obe strane su saglasne da bi pre nastavka razgovora u život trebalo da bude sprovedeno ono što je već dogovoreno. Priština je, bar na rečima, spremna da primeni Briselski sporazum, kojim je predviđeno uspostavljanje Zajednice srpskih opština, ali to\n21.07.2016 u 21:23\nPolitički marketing ili sipanje soli na živu ranu\nOdluka Hašima Tačija da položi venac na spomenik za 14 srpskih žetelaca ubijenih pre 17 godina u selu Staro Gacko kod Lipljana nije dobro primljena kod lokalnih Srba koji su taj potez protumačili „kao sipanje soli na žive rane”. Predsednik Kosova je povodom ovog brutalnog zločina nad Srbima posle dolaska međunarodnih snaga 1999. na Kosovo, čiji počinioci do danas nisu otkriveni, poručio da se sa bolom moli i izrazio žaljenje za sve žrtve tokom i nakon rata iz svih zajednica.\n30.05.2016 u 18:24\nMektić: Stornirana poternica za Hašimom Tačijem\nOd našeg dopisnika Sarajevo – Ministar bezbednosti BiH Dragan Mektić izjavio je da je Interpolova poternica koju je raspisala Srbija za Hašimom Tačijem, predsednikom samoproglašenog Kosova, stornirana, te da on zbog toga nije uhapšen u BiH. „Mi smo odmah u petak zatražili od našeg ureda Interpola koji deluje u okviru Direkcije za koordinaciju policijskih tela da proveri status poternice i rečeno nam je da je ona stornirana. Da nije tako mi bismo postupili u skladu sa zakonom, znači naša Granična policija bila bi dužna da zaustavi Tačija i on bi bio uhapšen”, rekao je Mektić novinarima u Sarajevu. Mektić je, kako je prenela Srna, povodom održavanja samita „Brdo-Brioni” proteklog vikenda u Sarajevu, zatražio od svih policijskih agencija u BiH da „preduzmu mere i radnje iz svoje\n17.05.2016 u 08:55\nTači: ZSO „u skladu s Ustavom Kosova"\nPRIŠTINA - Kosovski predsednik Hašim Tači je u ponedeljak na sastanku sa delegacijom Evropskog parlamenta izjavio da će Priština ispuniti sve zahteve za viznu liberalizaciju koje joj je postavila EU. Prištinski „Klan Kosova” prenosi da je Tači kazao da će ispuniti i zahtev koji se odnosi na osnivanje Zajednice srpskih opština (ZSO) „u skladu s Ustavom Kosova”, kao i onaj koji se tiče ratifikacije sporazuma o demarkaciji sa Crnom Gorom. „Klan Kosova” navodi da je Tači kazao da će „inicirati nacrt propisa koji neće dozvoliti okrivljenim osobama da budu na izbornim listama za kosovske institucije”. Tanjug\n12.05.2016 u 11:16\nCrnogorci i Hrvati u ustavu i skupštini Kosova\nPRIŠTINA - Predsednik Kosova Hašim Tači izjavio je da će hrvatska i crnogorska zajednica na Kosovu biti u ustavu i skupštini Kosova, piše prištinski dnevnik Koha. On je tokom posete Janjevu rekao da Hrvatska zajednica pokazuje da je Kosovo međunacionalna zajednica i da njeno prisustvo jača društvo i državu. Hrvatska zajednica će biti uključena u ustav kroz amandmane i sa crnogorskom zajednicom će imati predstavnike u skupštini Kosova, rekao je on. Fonet\n08.04.2016 u 13:36\nPRIŠTINA – U Prištini je danas, uz manji incident, kada su neposredno pred početak bačena dva suzavca, održana inauguracija kosovskog predsednika Hašima Tačija, koji je u svom obraćanju rekao da „posle svih bitki za slobodu i nezavisnost Kosova” sledi i zajednička borba za učlanjenje u UN, NATO i EU. On je, javio je izveštač Tanjuga sa lica mesta, obećao da će raditi na afirmaciji Kosova na međunarodnoj sceni na političkom, diplomatskom i socijalnom polju, te da će Kosovo biti deo globalne borbe protiv radikalizma i terorizma. Tači je istakao da će graditi dobre odnose sa susedima i u tom pravcu istakao da put dijaloga sa Beogradom i ka evrointegracijama mora da se nastavi, ističući da je to nacionalni zadatak i da se ne sme ustuknuti i predati pred mržnjom i razočaranjima. „Mi


Ferguson: Stupanje na snagu SSP-a dokaz odlučnosti da pomognemo BiH\nAmbasador Velike Britanije u BiH Edward Ferguson, u povodu odluke Vijeća za vanjsku politiku Evropske unije da Sporazum o stabilizaciji i pridruživanju sa Bosnom i Hercegovinom stupi na snagu, istakao je da je to dokaz “naše odlučnosti da pomognemo Bosni i Hercegovini da krene naprijed ka svojoj evropskoj budućnosti, te pokazuje da će Evropska unija ispuniti svoje obaveze prema BiH”, javlja Anadolu Agency (AA).\n“Drago mi je što je Vijeće za vanjsku politiku Evropske unije u ponedeljak dogovorilo stupanje na snagu Sporazuma o stabilizaciji i pridruživanju, sedam godina nakon njegovog potpisivanja”, istakao je ambasador Ferguson.\nSada je vrijeme da politički lideri u BiH, ocijenio je ambasador Velike Britanije u BiH, “preuzmu odgovornost i provedu obećane reforme kojim bi se stabilizovala ekonomija, otvorila nova radna mjesta, poboljšala efikasnost vlasti, ojačala vladavina zakona i borilo protiv korupcije”.\n“Procesom formiranja vlasti smo izgubili na vremenu, a već smo vidjeli neke pokušaje povratka na politička pitanja kojima je blokiran svaki napredak proteklih godina, a to nikome ne pomaže. Nema mjesta za dalje izgovore i dalje prepreke. Ali, ako vaši lideri budu uspješno provodili ove ključne reforme i poboljšavali živote građana ove zemlje, mi ćemo nastaviti sa pružanjem podrške daljem napretku na evropskom putu”, istakao je Ferguson nakon što je Vijeće za vanjsku politiku Evropske unije u ponedeljak donijelo odluku da Sporazum o stabilizaciji i pridruživanju sa Bosnom i Hercegovinom stupi na snagu.


GORAN KOVAČEVIĆ O POSLOVANJU „GOMEKSA” U AKTUELNOJ SITUACIJI – Zrenjanin\nGORAN KOVAČEVIĆ O POSLOVANJU „GOMEKSA” U AKTUELNOJ SITUACIJI\nNe treba praviti kućne zalihe\nPretpostavljam da će biti problema samo sa proizvodima iz uvoza, ali to je najvećim delom roba za koju postoji zamena. To ne treba da zabrinjava građane – kaže Kovačević\nU zenjaninskoj prodavnici „Total”, Kompanije „Gomeks”, 22. marta su mogućnost da kupuju imali naši stariji sugrađani. O tome kako je protekao taj dan, o poslovanju u vanrednom stanju, kao i o snabdevenosti prodavnica, razgovarali smo sa Goranom Kovačevićem, direktorom ovog trgovinskog lanca.\n– U nedelju između četiri i sedam sati ujutro u „Totalu” je pazarilo 238 kupaca, a prosečan račun iznosio je oko 2.000 dinara, što je oko tri puta više nego obično. Sledeće nedelje će za ove kupce biti otvoreno više prodajnih objekata – oko 170, a o svim detaljima naši kupci mogu da se informišu i na našem sajtu www.gomex.rs.\nKako u ovim uslovima rade druge prodavnice”Gomeksa”?\n– Svi naši maloprodajni objekti, kao i sve ostale službe rade normalno, prilagodili smo se novim uslovima poslovanja i ne očekujem da će doći do bitnog poremećaja u snabdevanju. Pretpostavljam da će biti problema samo sa proizvodima iz uvoza, ali to je najvećim delom roba za koju postoji zamena. To ne treba da zabrinjava građane, jer zbog toga neće imati problema.\nNaše sugrađane najviše brine hoće li biti dovoljno osnovnih životnih namirnica?\n– Snabdevanje osnovnim životnim namirnicama je kontinuirano i stabilno, nema naznaka da će biti bilo kakvih ograničenja kupovine. Trenutna lošija snabdevenost nekih trgovina je najviše posledica skraćenog radnog vremena i uvođenja policijskog časa, pa ima daleko manje vremena za dostavu robe od skladišta do prodavnice, to se odvija usporeno. Snabdevanje Srednjobanatskog okruga će se u potpunosti normalizovati tokom iduće nedelje, ali u svakom slučaju nema potrebe za nerazumnim gomilanjem kućnih zaliha.\nŠta planirate narednih nedelja i ubuduće?\n– Nakon kraćeg stanja šoka, sve službe su se prilagodile datoj situaciji i sistem funkcioniše normalno. Poslovanje u sledećih nekoliko nedelja će bukvalno zavisiti od zdravstvenog stanja zaposlenih. Prema našem planu, ukoliko se u nekoj prodavnici pojavi zaraza, istog momenta će se ta trgovina zatvoriti, radnici te smene će morati na pregled i kućni karantin. Potom će biti urađena detaljna dezinfekcija robe, opreme i prostora, a nakon dan ili dva, druga smena će nastaviti normalno poslovanje.\nPANIČNA KUPOVINA – PROIZVOD NEPOVERENJA, SEBIČNOSTI I STRAHA\n← U ZRENJANISKOM POGONU „DREKSLMAJERA” VEĆI DEO PROIZVODNJE PRESTAO JE SA RADOM\nFOTO-UMETNIK IZ SOMBORA IŠTVAN VIRAG RAZGOVARAO SA ČLANOVIMA KLUBA „CD-13” →


Čovek u Skoplju prolazi pored grafita sa starom mapom Makedonije (Foto: AFP/Robert Atanasovski)\nPredsednik Makedonije Đorđe Ivanov izjavio je da je sporazum, postignut s Grčkom, o promeni imena zemlje, štetan po Republiku Makedoniju i da ga on neće potisati da bi postao zakon.\nU obraćanju građanima, koje je prenosila nacionalna televizija, Ivanov je rekao da je sporazum koji su postigli premijer Makedonije Zoran Zaev i njegov grčki kolega Aleksis Cipras krši Ustav zemlje. Prema sporazumu, Makedonija bi trebalo da promeni ime u Republika Severna Makedonija.\n"Vlada nije imala snagu i hrabrost da inicira stvaranje zajedničkog stava i konsenzusa", rekao je Ivanov. "Čitav proces nije bio transparentan i konačni rezultat je svedočanstvo tome".\nOgromna većina Ivanovljeve opozicione stranke VMRO-DPMNE već dugo najavljuje da će odbiti da prodrži takav sporazum, na kojem se radi već 20 godina. Iako je vladajuća partija premijera Zaeva postigla dogovor o promeni imena, prema makedonskom zakonu, predsednik zemlje mora da ratifikuje svaki međunarodni sporazum.\nGrčka i Makedonija u sporu su o tome ko sme da koristi ime Makedonija, još od 1991. godine, kada se raspala bivša SFRJ. Mnogi Grci smatraju da bi dozvola susednoj zemlji da koristi to ime bila uvreda grčke istorije i da bi to impliciralo terotorijalne pretenzije na grčku oblast poznatu kao Makedonija - ključnu pokrajinu u drevnom carstvu Aleksandra Velikog.\nZbog toga je Grčka blokirala napore Makedonije da se priključi Evropskoj uniji i NATO-u. Iako ju je priznalo 137 zemalja sveta, Makedonija je u Ujedinjenim nacijama zvanično poznata kao Bivša Jugoslovenska Republika Makedonija (BJRM, FYROM)\nZaev: Nikad bliži rešenju sa Grčkom


SharePoint lokacija sadržaja stranice - Office podrška\nSharePoint lokacija sadržaja stranice\nSharePoint Online Office za preduzeća SharePoint Server 2019 SharePoint Online centar administracije Još... Manje\nNa SharePoint Online ili SharePoint Server 2019 sadržaj stranici lokacija, vlasnici lokacija možete da prikažete listu svih stranica, biblioteka, lista i drugih aplikacija na svojoj lokaciji, kao i na listi podlokacija. Stranici "sadržaj lokacije" obezbeđuje jasnije pristup da biste dodali liste, stranice, biblioteke dokumenata, podlokacija i aplikacije.\nNapomena: Ako stranicu sadržaj lokacije ne izgledaju ovako, ne brinite! Sve se snima novu stranicu sadržaj lokacije u narednih nekoliko meseci, pa ako još nemate, videćete ga uskoro.\nIdite na stranicu "sadržaj lokacije"\nDa biste došli na stranicu "sadržaj lokacije":\nIdite na lokaciju koju želite da vidite sadržaj lokacije za.\nSa leve strane izaberite stavku sadržaj lokacije. Ili, idite na Postavke , a zatim sadržaj lokacije.\nKreiranje nove liste, biblioteke dokumenata, podlokaciju ili aplikaciju\nKliknite na dugme novo pri vrhu na stranici da biste se upoznali stranicu gde možete da imenujete i podesite novu stavku.\nPrikaz i rad sa sadržajem i podlokacija\nNa stranici "sadržaj lokacije", izaberite stavku sadržaj da biste videli poznate prikaz i interakcija mogućnosti celokupan sadržaj na vašoj lokaciji, uključujući dokumente, osnovna sredstva lokacije, stranice i još mnogo toga.\nIzaberite stavku podlokacije da biste videli podlokacije i broj prikaza za svaki i interakcija sa njima tako što ćete kliknuti na podlokacije koje želite da radite. Kliknite na tri tačke (...) da biste otišli na stranicu "sadržaj lokacije" za tu podlokaciju.\nTražite podatke o korišćenju lokacije?\nKako da vratim klasični iskustvo?\nAko želite, možete da vratite klasični iskustvo na stranici sadržaj lokacije tako što ćete kliknuti na dugme Vrati se u klasičnom SharePoint u donjem levom uglu. Će biti u klasičnom iskustvo za ostatak sesiju pregledača. Ako zatvorite pregledač, a zatim ga ponovo otvorite stranicu "sadržaj lokacije", ponovo će videti novu lokaciju sadržaj iskustvo. Da biste promenili iskustva na jednoj biblioteci ili listi, pogledajte članak Prebacivanje podrazumevanog iskustvo za liste ili biblioteke dokumenata iz novih ili klasični\nSa SharePoint Online, ako ste administrator i želite da promenite podrazumevani iskustvo u klasični za korisnike, sledite ove korake:\nOdaberite centre administracije a zatim izaberite SharePoint.\nOdaberite stavku Postavke.\nPored SharePoint liste i biblioteke iskustvo, izaberite neki klasični iskustvo ili novo iskustvo (automatsko prepoznavanje).\nZa SharePoint Server 2019, administrator može da kreira lokacije tima klasični ili moderni iskustvo prilikom podešavanja u kolekciji lokacija.\nU SharePoint Centralnoj administraciji, izaberite stavku Kreiranje kolekcije lokacija.\nKreiranje kolekcije lokacija i izaberite na tim lokacije (klasični iskustvo) u okviru Predlošci.\nNastavite da kreirate i sačuvate u kolekciji lokacija.\nNapomena: Iako je ovaj odeljak se odnosi na listama i bibliotekama, on takođe se koristi da biste podesili podrazumevani iskustvo za sadržaj lokacije.


KC Grad: Beograd svetlosti, od 7. do 14. oktobra - Dan u Beogradu\nNaslovna » Izlasci » Festivali » KC Grad: Beograd svetlosti, od 7. do 14. oktobra\nBeograd svetlosti - izloÅ¾ba, simpozijum, radionica za decu\nBeograd svetlosti (Belgrade of Light) je festival posvećen razvoju i promociji kulture svetlosti u najširem smislu. Na događajima koji se, od osnivanja 2008. godine, organizuju razmatra se svetlost u umetnosti, dizajnu, arhitekturi, nauci, sa posebnim akcentom na edukaciju i kreativni podsticaj novih generacija. U saradnji sa ekspertima i sličnim evropskim festivalima posvećenim svetlosti, Belgrade of Light okuplja ugledne pojedince i grupe, kojima je svetlost, na različite načine, polje istraživanja.\nOtvaranje izložbe “Spektri”, Velika galerija KC Grad\nIzložba je posvećena svetlosti – onoj koju vidimo, ali i onoj koju ne vidimo, a koja nas svakodnevno okružuje. U rasponu od ultraljubičastog, preko dela spektra koje detektuje ljudsko oko, pa do infracrvenog zračenja, u okviru ove izložbene postavke posetioci će imati jedinstvenu priliku da sami isprobaju raznovrsne efekte elektromagnetnih talasa, a na totemima znanja pročitaju zanimljive priče o svetlosti. U produkciji Centra za promociju nauke, ova izložba je nastala kao deo inicijative obeležavanja Međunarodne godine svetlosti u 2015. godini.\nIzložba je otvorena do 14. oktobra, svakog dana osim subote 8. oktobra, od 14 do 20 časova.\nSimpozijum „Komplementarni kontrasti“, Velika galerija KC Grad\nInspirisani multidisciplinarnim vrednostima, iz ugla tri profesije i tri sfere znanja – lumino umetnosti, dizajna osvetljenja i nauke, učesnici istražuju prirodu i fenomenologiju svetlosti.\nSkup počinje predavanjem uglednog gosta iz Meksika, dizajnera svetla Gustava Avilesa, prepoznatljivog po svojim poetičnim govorima sa neočekivanim zapletima. U područje tajni univerzuma i astronomije potom vodi istaknuta profesorka i predavač, predsednica naučnog odbora Astronomskog društva Novi Sad, asrofizičarka Tijana Prodanović.\nU drugom delu simpozijuma – “Sjajna srpska scena” predstaviće se osam sjajnih domaćih zvezda u sferama nauke, umetnosti, arhitekture, biologije, fizike i dizajna. Učestvuju: Zorica Matić, Nevena Kovačević, Milan Đurić i Aleksandar Vuja/Dva studio, Marija Barić i Nemanja Stojanović/Maria Barić studio, Miroslav Sretenović/Izvanredni Bob, Dejan Pantelić, Vladimir Jovanović i Beogradski svetlosni detektivi.\nZainteresovani mesto mogu rezervisati na e-mail syposium@belgradeoflight.com\n„Svetlucanje“, kreativna radionica za decu, KC Grad\nOve godine Beograd svetlosti pažnju fokusira na esencijalnu srž svetlosti i na obeležavanje jubileja – 160 godina od rođenja Nikole Tesle. Radionicom “Svetlucanje 2016” pokreće se dugogodišnji san organizatora o osnivanju Mobilne laboratorije svetla, sa kojom se u narednim godinama kreće na put novih avantura i eksperimentalnih svetlosnih istraživanja.\nGlavnu inspiraciju za radionicu čine sadržaji izložbene postavke “Spektri”. Uz stručno vođenje kustosa Centra za promociju nauke, školarci će imati priliku da saznaju kako nastaju boje svetlosnog spekta, šta su elektomagnetni talasi i mnoge druge svetlosne zanimljivosti.\n“Svetlucanje” se tradicionalno organizuje u saradnji sa obrazovnim ustanovama u Beogradu, događaj je namenjen deci uzrasta od 6 do 12 godina, a prijave za učešće na radionici mogu se poslati na e-mail workshop@belgradeoflight.com\nTagovibeograd svetlosti festival svetlosti izložba kc grad kreativna radionica za decu simpozijum za dž\nPrethodni Drugi BeGeVege festival, na Trgu Nikole Pašića\nSledeći Otvaranje bioskopa Cineplexx u Nišu 10. novembra


U SKLADU SA ZAKONOM O PRAVIMA PACIJENATA I ZAKONOM O ZAŠTITI LICA SA MENTALNIM SMETNJAMA POČINJU SA RADOM 1. DECEMBRA 2013. GODINE SAVETNICI ZA ZAŠTITU PACIJENATA\nOd 1. decembra u okviru lokalnih zajednica počeće sa radom savetnici za zaštitu prava pacijenata u skladu sa Zakonom o pravima pacijenata i Zakonom o zaštiti lica sa mentalnim smetnjama, izjavila je ministarka zdravlja Slavica Đukić Dejanović.\nOna je na seminaru o "Zaštiti prava pacijenata" istakla da će zaštitnici prava pacijenata koji su do sada radili u zdravstvenim ustanovama nastaviti sa radom.\n"RFZO smatra da je i dalje potrebno da u zdravstvenim ustanovama ostanu lekari koji će štiti prava osiguranika. Oni će biti plaćeni od strane Republičkog fonda za zdravstveno osiguranje", naglasila je ministarka.\nDejanović je dodala da će u lokalnim zajednicama kao savetnici za zaštitu prava pacijenata raditi pravnici sa najmanje pet godina radnog iskustva.\nGrađani Srbije i Republike Srpske (BiH), koji žive duž obala Drine, uskoro će moći da se leče u najbližim zdravstvenim ustanovama, bez obzira sa koje strane reke žive, najavili su ministri zdravlja Slavica Đukić Dejanović i Dragan Bogdanić.\n"Pacijenti će moći da koriste prava u ustanovi bez obzira da li se nalazi u Republici Srpskoj ili Srbiji i moći će da ostvare svoja prava uz zdravstvenu knjižicu. Bitno je samo da su osigurani", kazao je Bogdanić.\nSastanku su prisustvovali i direktori fondova za zdravstveno osiguranja Republike Srpske i Srbije, Darko Tomaš i Momčilo Babić, koji su rekli da im je cilj da obezbede dobru zdravstvenu zaštitu za sve osiguranike.\nTomaš je kazao da je do sada zaključeno 30 ugovora sa zdravstvenim ustanovama u Srbiji i da je u 2012. u Srbiji lečeno oko 5.500 ljudi iz Republike Srpske.\nFondovi za zdravstveno osiguranje Republike Srpske i Srbije će jedan drugom refundirati troškove lečenja.


Opština Lazarevac raspisala Javni poziv za subvencionisanu nabavku sadnog materijala - GEM info\nOpština Lazarevac raspisala Javni poziv za subvencionisanu nabavku sadnog materijala\n17. novembra 2020. Redakcija 0 Comments go lazarevac, subvencije, Voćarstvo\nGradska opština Lazarevac raspisala je Javni poziv za podnošenje prijava za dodelu podsticajnih sredstava za subvencionisanu nabavku sertifikovanog sadnog materijala voća i vinove loze za 2020. godinu. Javna nabavka subvencionisana od strane opštine Lazarevac je u visini od 60 odsto od ukupne cene za sadnice šljive i 80 odsto za ostalo voće i vinovu lozu. Pravo učešća ima nosilac poljoprivrednog gazdinstva sa sedištem na području GO Lazarevac, a podnosilac može podneti najviše jednu prijavu.\nGradska opština Lazarevac, Komisija za utvrđivanje ispunjenosti uslova i dodelu podsticajnih sredstava u oblasti poljoprivrede pozvala je sve zainteresovane nosioce poljoprivrednih gazdinstava čije je sedište na području opštine Lazarevac da podnesu prijavu za dodelu sadnica voća i vinove loze.\nPored ovog podsticaja, poljoprivrednici mogu ostvariti i republički podsticaj u pripremi zemljišta, gradski podsticaj u obradi samog prostora, i sisteme za navodnjavanje, izjavio je član Veća zadužen za poljoprivredu Nenad Bačanac.\nPoljoprivrednici sa teritorije opštine Lazarevac tokom ove godine ostvarili su veliki broj podsticaja koji je raspisao grad Beograd, naglasio je Bačanac.\nLazarevac je grad koji ima mnogo kvalitetne rakije od šljive, rekao je Bačanac, i pozvao još jednom sve sugrađane da predaju uzorke svoje rakije u podrumu „Milojević“ do 19. novembra u 20 časova. Ocenjivanje uzoraka će biti sprovedeno 20. novembra. Ocenjivanjem kvaliteta rakije poljoprivrednici će imati potvrdu Poljoprivrednog fakulteta da je njihova rakija visokog kvaliteta, a samim tim moći će i da je prodaju po većoj ceni.\nShare the post "Opština Lazarevac raspisala Javni poziv za subvencionisanu nabavku sadnog materijala"\n← Imunitet saveznik u borbi protiv virusa – Saveti prim. dr Nikole Dograjića\nPoraz Crljenčana i Lajkovčana →


Kreiraj profil i pronađi biznis partnera! - Računovodstvo AKTIVA sistem\nKreiraj profil i pronađi biznis partnera!\nKomorski investicioni forum Zapadnog Balkana (KIF ZB6) pokrenuo je jedinstvenu digitalnu platformu www.market-access.wb6cif.eu za promociju regiona kao investicione destinacije, zajednički nastup njenih privreda na evropskim i svetskim tržištima, i povezivanje 350.000 kompanija iz šest ekonomija Zapadnog Balkana.\nJedna od funkcija dobavljačke platforme “Market Access”, namenjene kompanijama zainteresovanim za ulazak u domaće, regionalne i svetske lance dobavljača je “Supply chain”, gde je trenutno registrovano više od 1.200 firmi aktivnih u regionu Zapadnog Balkana.\n“Svakodnevno se broj kompanija na platformi povećava. Strukura korisnika je šarenolika i po sektorima delatnosti u kojima posluju i prema veličini firmi, od mikro preduzeća iz Srbije i regiona Zapadnog Balkana, do međunarodno poznatih kompanija i grupacija”, izjavila je Milica Brašanac, samostalni savetnik Privredne komore Srbije, članice regionalnog udruženja privrednih komora – KIF ZB6.\nKako bi podržao saradnju i trgovinu između regionalnih privreda i izvoz šest ekonomija ZB na međunarodna tržišta, KIF je razvio jedinstven digitalni alat “Market Access” bazu podataka koja nudi značajne mogućnosti za unapređenje poslovanja i povezivanje privrednika.\nTrenutno je na portalu aktivan modul “Lanci snabdevanja” (Supply chain), čiji je cilj da poveže kompanije ZB6 zainteresovane za učešće u globalnim i regionalnim lancima snadbevanja sa multinacionalnim korporacijama koje traže nove dobavljače iz regiona Zapadnog Balkana.\n“Ova funkcija na portalu pruža početnu podršku preduzećima, omogućava im interakciju u lancu snadbevanja kompanija ZB sa potencijalnim partnerima iz međunarodnih kompanija i daje privrednicima mogućnost da predstave svoje proizvode i usluge”, izjavila je Brašanac.\nMisija KIF-a je umrežavanje poslovne zajednice u regionu uklanjanjem prepreka u ekonomskoj saradnji i unapređenju poslovne i investicione klime na tržištu Zapadnog Balkana, a platforma operativno podržava ova nastojanja.\nPočetkom 2022. godine počeće sa radom i funkcije “Business to business” za zakazivanje B2B poslovnih sastanak među korisnicima, “Event Management” za najave poslovnih događaja i sajmova, i “Supply and demand” modul koji će prikazivati potražnju i ponudu unutar Zapadnog Balkana.\nSvi zainteresovani domaći i strani privrednici mogu se prijaviti na KIF-ovu platformu www.market-access.wb6cif.eu, koja je kreirana zahvaljujući finansijskoj podršci Evropske unije. Registracija i korišćenje portala je besplatno. Nakon što je kompanijski profil kreiran, korisnici mogu pretraživati profile ostalih preduzeća i kontaktirati potencijalne poslovne partnere.


Pošte Srpske smanjile stvarni gubitak za pet miliona KM\n04.03.2014. / 8:10\nBANJALUKA, “Pošte Srpske” su u 2013. godini uspjele smanjili stvarni gubitak za 5,5 miliona KM na 6,7 miliona KM.\nIz objavljenog Finansijskog izvještaja vidljivo je da su, u poređenju sa 2012. godinom kada je knjiženo davno utrošenih 10 miliona maraka od Telekoma Srpske, stvarni prihodi Pošta Srpske prošle godine bili veći, a rashodi manji.\nPošte Srpske su 2013. godinu završile sa minusom od 6.716.123 KM. Imale su 48 miliona KM prihoda, a rashodi su iznosili 54,7 miliona KM.\nPošte su 2012. godinu završile sa minusom od 988 hiljada KM, ali stvarni gubitak je bio 10,7 miliona KM veći, jer su za taj iznos samo „na papiru“ uvećale svoj prihod, „knjižeći“ sredstva od Telekoma Srpske koja su primali do 2007. godine.\n„Pošte Srpske su prošle godine znatno bolje poslovale nego u 2012. godini, iako se to na prvi pogled iz objavljenog finansijskog izvještaja ne bi moglo zaključiti. Naime imali smo gubitak od 6,7 miliona, dok je 2012. godine stvarni gubitak bio veći od 11 miliona, ako se izuzmu sredstva od Telekoma koja smo primjenom međunarodnih računovodstvenih standarda morali oprihodovati, jer je ranije rukovodstvo ta sredstva namjenjena investicijama koristilo za redovno poslovanje. Sredstva od Telekoma koja smo primali do 2007. godine, a nisu bila prikazana kao investicije, mi smo od 2007. do 2012. godine prikazivali za pokriće gubitka“, izjavila je za poslovni portal CAPITAL.ba direktorica Pošta Srpske Jasminka Krivokuća.\nKratkoročne obaveze Pošta iznose 19,2 miliona i čak su za oko devet miliona maraka veće od tekuće imovine.\nDirektorica Pošta objašnjava da su obaveze Pošta sada znatno manje, jer su u Finansijskom izvještaju u obaveze obračunate zaostali porezi i doprinosti, te decembarske plate koje su isplaćene u januaru u iznosu od oko 3,8 miliona KM.\nKrivokuća je potvrdila da je „ugrožena stabilnost poslovanja Pošta Srpske sa stanovišta tekuće likvidnosti“, što objašnjava izuzetno teškom naplatom potraživanja koje ukupno, trenutno iznose oko pet miliona KM.\n„Naplata je izuzetno otežana, uostalom kao i u cjelokupnoj privredi. Kada bi kompenzovali samo naša potraživanja od budžetskih institucija, naše budžetske obaveze bi bile tek oko 1,5 miliona KM“, kaže Krivokuća.\nPoste Srpske Finansijski izvjestaj 2013.\nTagovi: izborizdvajamojasminka krivokucaposte srpskevazno\n01.02.2018 | 12:43\nKomentari na članak: Pošte Srpske smanjile stvarni gubitak za pet miliona KM\n04.03.2014 u 16:54\nPrihod po zaposlenom 20 000 … to ni za platu nije dovoljno\n04.03.2014 u 22:39\nObaveze za zarade i naknade zarada po izvještaju za 2013-u\nsu: 11 021 000,00 (jedanaest miliona) KM. Kakva je ovo priča o gubitku od 6 miliona. Pošta jeste isplatila dio ličnih primanja i dio poreza i doprinosa, ali je zato podigla kredit u januaru 2014-e 5 miliona KM.\n05.03.2014 u 9:34\nMa ovo je zaista smjesno, smanjili gubitak, pa je zato vjerovatno izvrsna direktorica za finansije podnijela ostavku. Mozeli neko da kaze zasto i jeli istina ono sto se prica po Postama RS. A za kredit je Drago upravu i sada se nemilice nabavlja, kamionima Mojic dovlaci materijal, kupuju se mopedi po duplim cijenama, tenderi se pisu na sve strane, nabavlja se i sta treba i netreba, a doprinosi ne placaju. Mozeli iko stati na kraj ovakvoj poslovnoj politici Posta RS, jer ovo je zaista smjesno i nevjerovatno.


Najvažniji datum u historiji Sarajeva: Danas glavni grad BiH slavi svoj rođendan | Vijesti - VasOdmor.ba\nYou are at:Home»Bosna i Hercegovina»Novosti-BiH»Najvažniji datum u historiji Sarajeva: Danas glavni grad BiH slavi svoj rođendan\nNajvažniji datum u historiji Sarajeva: Danas glavni grad BiH slavi svoj rođendan\nDanašnji datum, 6. april, jedan je od najznačajnijih kako za Grad Sarajevo tako i za državu Bosnu i Hercegovinu. Tog dana, prije 71. godinu, 1945. godine, Sarajevo je oslobođeno od fašističke okupacije u Drugom svjetskom ratu.\nOd tada se 6. april zvanično proslavlja brojnim prigodnim manifestacijama od kojih je najznačajnija svakako dodjela nagrade Grada Sarajeva – Šestoaprilske nagrade.\nAkcija oslobađanja Sarajeva od faštističkog okupatora počela je 28. marta 1945. godine, a nakon žestokih borbi na Vratnik je 5. aprila 1945. godine ušla 16. Muslimanska brigada, a odmah za njom i 20. Romanijska, dok su ostale jedinice, opkolivši grad sa svih strana, Sarajevo potpuno oslobodile narednog dana – 6. aprila.\nU antifašističkoj borbi od 1941. do 1945. godine, prema dostupnim podacima, 10.961 građana Sarajeva dalo je svoje živote. Stradalo je 7.092 Jevreja, 1.427 Srba, 412 muslimana, 106 Hrvata, te 16 Crnogoraca, jedan Makedonac, pet Slovenaca i 12 ostalih.\nUpravo na taj dan, četiri godine ranije, 1941, u napadu njemačke avijacije Sarajevo je teško stradalo.\nDecenijama nakon toga, zasigurno niko nije ni slutio da će upravo 6. april biti veoma važan datum i u novijoj historiji Grada Sarajeva i Bosne i Hercegovine. 47. godina nakon što je oslobođeno u Drugom svjetskom ratu, Sarajevo je 6. aprila 1992. godine doživjelo nova stradanja. Tog dana je zapravo počela nova, u historiji grada, najduža opsada.\nNaime, 5. aprila 1992, kada su se pred zgradom tadašnje Skupštine Republike BiH na Marijin-Dvoru okupile na hiljade građana sa transparentima “Mi smo za mir”, zabilježene su i prve žrtve rata – Suada Dilberović i Olga Sučić. No, umjesto mira, nastupila je opsada koja je trajala 1.425 dana i jedna je od najdužih u istoriji modernog ratovanja, tokom koje je živote izgubilo 10.514 ljudi među kojima 1.601 dijete.\nPo prvim žrtvama, patnji i stradanja Sarajeva, Suadi Dilberović i Olgi Sučić, nazvan je i most koji je ranije nosio naziv Vrbanja.\nKako za Sarajevo, 6. april je jednako važan i za cijelu Bosnu i Hercegovinu.\nNa osnovu rezultata referenduma za nezavisnost provedenog 29. februara i 1. marta 1992. godine, na kojem se 2.061.932. građana ili 99,44 posto (ukupno glasalo 2.073.568 građana sa pravom glasa ili 64,31 posto) izjasnilo za utvrđivanje statusa Bosne i Hercegovine kao “suverene i nezavisne države ravnopravnih građana i naroda – Muslimana, Srba, Hrvata i pripadnika drugih naroda koji u njoj žive”, zemlje tadašnje Evropske zajednice, a današnje Evropske unije, 6. aprila su priznale nezavisnost BiH. Sjedinjene Američke Države priznale su Bosnu i Hercegovinu dan kasnije, 7. aprila.\nO sudbini republika bivše Jugoslavije, pa i Bosne i Hercegovine, intenzivno se razgovaralo i na međunarodnom planu još od konca 1991. godine. U holandskom Den Haagu je 5. novembra 1991. održana konferencija o Jugoslaviji nakon koje je Arbitražna komisija donijela ocjenu kako se radi o disoluciji zemlje. U praksi je to značilo da SFRJ više nema pravni identitet na međunarodnom planu, javlja Anadolu Agency (AA).\nEvropska zajednica je 16. decembra 1991. usvojila Deklaraciju kojom su pozvane jugoslovenske republike da do 23. decembra apliciraju za status nezavisnih država. Predsjedništvo SRBiH je tri dana pred istek tog roka, bez glasova srpskih članova, donijelo odluku o podnošenju zahtjeva za priznavanje SR BiH kao nezavisne države.\nMeđutim, izvještaj Arbitražne komisije konferencije o Jugoslaviji, kojom je predsjedavao Robert Badinter, uslovio je međunarodno priznanje Bosne i Hercegovine provođenjem općeg referenduma o nezavisnosti pod međunarodnom kontrolom. Vođena uvjetom Arbitražne komisije, Skupština SRBiH je na burnoj i teškoj sjednici 25. januara 1992. donijela odluku o raspisivanju referenduma o statusu Bosne i Hercegovine. Istovremeno, donijeta je odluka o povlačenju predstavnika SRBiH iz svih saveznih državnih organa i organizacija SFRJ.\nZa skupštinsku odluku o referendumu glasali su predstavnici Bošnjaka i Hrvata, dok nije dobila podršku većine predstavnika srpskog naroda, koji su prije glasanja, na prijedlog Srpske demokratske stranke (SDS), koju je predvodio današnji haški osuđenik Radovan Karadžić, napustili zasjedanje.\nU predvečerje 1. marta na Baščaršiji, kod Stare pravoslavne crkve, ubijen je srpski svat Nikola Gardović. To je bio povod da u organizaciji tadašnjeg SDS-a tokom noći budu postavljene barikade na svim važnijim raskrsnicama u Sarajevu.\nNarednog dana Sarajevo je osvanulo potpuno blokirano. Krizni štab SDS-a objavio je zahtjev da se obustave sve aktivnosti na priznanju suverene i nezavisne BiH. Dnevni list Oslobođenje osvanuo je s naslovnicom na kojoj je pisalo: ‘Barikade protiv Sarajeva’. Tako su počele barikade i ubistva i ranije, iako se zvanični kao početak agresije na BiH i opsade Sarajeva uzima 6. april.\nPredstavnici hrvatskog naroda, ali i pojedini historičari, kao zvanični početak stradanja u posljednjem ratu u BiH uzimaju 1. oktobar 1991. godine kada je tadašnja Jugoslovenska narodna armija napala selo Ravno u sastavu nekadašnje Skupštine opštine Trebinje, a sada samostalne općine u bosanskohercegovačkom entitetu Federacija BiH.\nBosna i Hercegovina novosti Rođendan Sarajevo\nNajveći tematski park: Chewbacca i Stormtrooperi uskoro će hodati po Kaliforniji\n12. Avgusta 2016. 10:46\n26. Septembra 2018. 10:46


Udruženje Irmos najavljuje predavanje dr Dejana Radičevića na temu ,,Nova otkrića u srednjovekovnoj arheologiji Srbije“\nDr DejanRadičević (Čačak, 1970) je docent Odeljenja za arheologiju Filozofskog fakulteta u Beogradu, gde drži nastavu iz srednjovekovne arheologije. Istraživačka interesovanja su mu usmerena na nacionalnu arheologiju srednjeg veka. Tokom poslednje decenije rukovodi arheološkim istraživanjima u Malom Zvorniku, na Rudniku i u selu Banji nedaleko od Aranđelovca. Radi o nalazištima koja su po svom karakteru i hronološkom određenju različita, ali svako od njih otvara važna pitanja i pokazuje kako arheologija na najboljii način popunjava beline u pručavanju naše srednjovekovne prošlosti, uslovljene nedostakom pisanih izvora.\nU Malom Zvorniku se istražuju ostaci srpskog utvrđenja okvirno datovanog u razdoblje 9-10. vek. Takve tvrđave ranije nisu bile poznate u tom delu ranosrednjovekovne srpske države i svedoče o njenom ustrojstvu i snazi. Na Rudniku se istražuju ostaci srednjovekovnog trga koji se u 14-15. veku razvio u jednom od najvažnijih rudarskih i trgovačkih centara srednjovekovne Srbije. Otkriće srednjovekovne crkve iz 14. veka u selu Banji nedaleko od Aranđelovca, predstavlja jedno od najvećih iznenađenja poslednjih godina. Crkva je građena u arhitektonskom stilu koji je karakterističan za prostor južnije oblasti (Kosovo i Metohija, Makedonija). Nije poznato ko je i s kakvom namerom sagradio ovu crkvu. Monumentalnošću je mnogo bliža vladarskim zadužbinama tog vremena, nego i najvećim vlasteoskim crkvama.\nPredavanje će biti održano u sredu 15. septembra sa početkom u 19 časova, u prostorijama Start ap centra u Domu kulture (bivše pozajmno odeljenje Biblioteke za odrasle), uz poštovanje svih epidemioloških preporuka.\nSpisak dosadašnjih komentara za članak "Udruženje Irmos najavljuje predavanje dr Dejana Radičevića na temu ,,Nova otkrića u srednjovekovnoj arheologiji Srbije“".\nOne comment on “Udruženje Irmos najavljuje predavanje dr Dejana Radičevića na temu ,,Nova otkrića u srednjovekovnoj arheologiji Srbije“”\n14/09/2021 u 14:42\nAlso visit my web blog … คลิปหลุดใหม่\nSpisak dosadašnjih komentara za članak "Udruženje Irmos najavljuje predavanje dr Dejana Radičevića na temu ,,Nova otkrića u srednjovekovnoj arheologiji Srbije“". Podelite vaše mišljenje sa nama. Pošaljite komentar klikom na dugme - napišite komentar.


Hrabri piloti nisu žalili svoje živote! - Sombor portal\nPočetna Srbija Hrabri piloti nisu žalili svoje živote!\nHrabri piloti nisu žalili svoje živote!\nHrabri piloti nisu žalili svoje živote da bi zaštitili svoju zemlju i narod.\nHrabri piloti nisu žalili svoje živote da bi zaštitili svoju zemlju i narod, pa su bez oklevanja dizali svoje avione iako je domet njihovih radara bio duplo manji od radara NATO aviona, čiji je domet bio 120 km. Na većim visinama F15 pogađa cilj i na razdaljini od 120 km, a pilot „miga“, da bi označio metu, morao je da priđe neprijateljskom avionu na 40 km, što najbolje govori o tome u kolikoj su prednosti bili NATO piloti u odnosu na pilote Vojske Jugoslavije.\nAgresori su mogli da lansiraju raketu pre nego što naš pilot na svom radaru primeti neprijateljski avion. Sa dometom svojih raketa, ali i pomoću „avaksa“ (špijunskih aviona), NATO avioni su naše avione mogli da obaraju i iz okolnih zemalja. A dva velika „avaksa“ koji su kružili nad Mađarskom i Bosnom u svakom trenutku su kao na dlanu imali preglednu sliku neba nad celom Jugoslavijom.\nPilot „miga 29“ potpukovnik Iljo Arizanov 24. marta 1999. u 20 sati prvi je poleteo u susret NATO avionima sa vojnog aerodroma u Nišu. Oboren je u rejonu Drenice na Kosovu, a nikad nije utvrđeno da li je pogođen raketom sa zemlje ili iz vazduha. Uspeo je da se katapultira i padne u vinograd u blizini hangara koji su čuvali Albanci.\nPotpukovnik Nebojša Keša Nikolić poleteo je prvog dana bombardovanja u 20.37 sa aerodroma u Batajnici u presretanje grupe NATO aviona iznad Bečeja. Po poletanju otkriva da je na „migu 29“ neispravna navigacija. Iako je na putu ka Bečeju uspeo da izbegne veliki broj neprijateljskih raketa, jedna je pogodila njegov avion kada je bio iznad Titela i avion je zahvatio plamen. Pošto se katapultirao, Nikolićev avion je pogodila još jedna raketa i pretvorila ga u buktinju. Nikolić je pao na području sela Knićanin, gde su ga našle kolege.\nKapetan prve klase Dragan Milenković, koji je bio stacioniran na aerodromu „Ponikve“, bio je spreman da na „migu 29“ samostalno krene u „nemoguću misiju“ obaranja NATO špijunskog aviona U2, koji su samo Rusi uspeli da obore.\nSa aerodroma „Ponikve“ 7. aprila 1999. na „migu 29“ uzleteo je pukovnik Boro Zoraja i krenuo u presretanje tri neprijateljska aviona u zoni Kruševca, sa sletanjem u Niš. Iako je bio u zahvatu neprijateljskih raketa, brzim manevrom uspeo je da ih izbegne.\nPrethodniOdržan čas samoodbrane u sklopu ciklusa Borbe protiv nasilja nad ženama\nSledećiGRAD SOMBOR PODSTIČE BEZGOTOVINSKE OBLIKE PLAĆANJA


EU bira novog ombudsmana | EurActiv Serbia\nPoslanici nadležnog odbora Evropskog parlamenta 3. decembra će saslušati pet kandidata za novog ombudsmana EU, među kojima je i aktuelna zaštitnica građana.\nDa bi se kvalifikovao za nominaciju, svaki kandidat je morao da pokaže potrebno iskustvo i dobije podršku najmanje 40 evroposlanika iz najmanje dve članice EU.\nNa javnom slušanju u Odboru EP za predstavke zakazanom za 3. decembar kandidati će predstaviti svoje prioritete.\nU trci je pet kandidata - Đuzepe Fortunato (Giuseppe Fortunato), sadašnji ombudsman italijanske regije Kampanja, Julija Lafrank (Julia Laffranque), estonska sutkinja u Evropskom sudu za ljudska prava u Strazburu, Letonac Nils Muižnieks, bivši evrokomesar za ljudska prava, sadašnja ombudsmanka EU i bivša novinarka, Irkinja Emili O'Rejli (Emily O'Reilly) i bivša švedska evroposlanica Sesilija Vikstrem (Cecilia Wikström).\nOčekuje se da Evropski parlament izabere novog ombudsmana tajnim glasanjem na plenarnoj sednici u Strazburu kasnije u decembru.\nEvropski ombudsman istražuje žalbe građana, rezidenata EU i organizacija sa sedištem u EU koje se odnose na slabosti administracije EU institucija ili drugih EU tela. Reč je žalbama zbog nepoštenog ponašanja, diskriminacije, nepotrebnog kašnjenja ili nekorektnih procedura.\nSlužba ombudsmana takođe pokreće istrage na sopstvenu inicijativu. To je nepristrasno telo koje ne prima naredbe od vlada ili drugih organizacija.\nSvake godine ombudsman podnosi izveštaj EP o ishodima istraga koje je pokrenuo.\nOmbudsman se bira na početku mandata EP. Sadašnja zaštitnica građana EU Emili O'Rejli izabrana je u julu 2013. i zatim ponovo u decembru 2014. na petogodišnji mandat.\nCilj institucije ombudsmana, uspostavljene Mastrihtskim ugovorom 1992, jeste da unapredi zaštitu građana u vezi sa slučajevima lošeg upravljanja od strane institucija, tela, službi ili agencija EU i na taj način poboljša otvorenost i demokratsku odgovornost u odlučivanju i administraciji institucija EU.\nEP navodi da u nekim slučajevima ombudsman može da reši problem građana jednostavno, tako što će informisati instituciju koju treba. Ako je potrebno više, on ulaže napore da se problem reši a, ako taj pokušaj propadne, može da da preporuke instituciji. Ukoliko to ne bude prihvaćeno, ombudsman može da uradi specijalni izveštaj za EP koji zatim mora da preduzme odgovarajuće mere.\nAustrijski ministar traži brže vraćanje migranata i čvrstu spoljnju granicu EU


Vlada Nemačke ocenila je da formiranje vojske samoproglašenog Kosova najavljeno za 14. decembar, ugrožava dijalog Beograda i Prištine i upozorila da bi prištinske vlasti morale energiju da usmere na pokretanje društvenih i ekonomskih reformi, kao i jačanje vladavine prava.\nNemačka Vlada navodi da Berlin ne dovodi u pitanje pravo samoproglašenog Kosova da uspostavi regularne oružane snage, ali da je najvažnije da proces bude pravovremen.\n"Sada je ova inicijativa rizična zbog mogućeg jačanja tenzija sa Srbijom i ugrožavanja dijaloga kojem posreduje EU", navodi se u reagovanju nemačke Vlade, koju je objavio prištinski dnevnik "Ekspres".\nNemačka Vlada ističe da ne treba žuriti sa transformacijom Kosovskih bezbednosnih snaga, već da to mora biti urađeno kroz sveobuhvatan proces, u koji bi posebno bila uključena srpska manjina, te u skladu sa ustavom i u saradnji sa partnerima.\nReagovanje Berlina usledilo je svega dan nakon što je novi ambasador SAD u Prištini Filip Kosnet ocenio da bi formiranje takozvane kosovske vojske bilo pozitivan korak, tim pre jer su "kosovski lideri rekli da će ta vojska u budućnosti biti deo međunarodnih mirovnih operacija".


DRAMATIČNO SAOPŠTENJE U VEZI SA VUČIĆEVOM DECOM: Nebojša Stefanović otkrio nešto što JAKO ZABRINJAVA\nPredsednik Srbije Aleksandar Vučić, Foto: Damir Dervisagic\nDeca aleksandra vučića ugrožena\n- Borimo se da nijedno dete u Srbji ne sme da bude predmet bilo čije obrade i nadzora ili bilo kakve loše namere. -\nObjavljeno: 02.08.2019. 10:31h\n- Borimo se da nijedno dete u Srbji ne sme da bude predmet bilo čije obrade i nadzora ili bilo kakve loše namere, a ne daj Bože da im se učini neko zlo. -poručio je Stefanović odgovarajući na pitanja novinara.\nUHAPŠEN NARKO DILER KOJI JE UHODIO VUČIĆEVU ĆERKU! Saša joj je svaki dan slao PORUKE!\n- Nadležne službe će raditi sve što mogu da spreče da bilo ko ugrozi njihovu bezbednost ili da smatra da je dozovljno da se obračunavaju sa bilo kojim detetom u našoj zemlji. Hoću da svi znaju u Srbiji da posebnu pažnju posvećujemo deci i njihovoj bezbednosti u školama i u saobraćaju i na internetu... A, što se tiče dece predsednika vodićemo računa da niko ne posmisli da ugrozi njihovu bezbednost ili da na bilo koji naćin vrši opservaciju njihovog svakodnevnog života, jer se radi o deci - naglasio je ministar.\nStefanović je tim osobama poručio da se - manu tih aktivnosti i da će državni aparat umeti na to da odgovori. -\nInteresovanjeDeca predsednika Srbije Aleksandra VučićaPotpredsednik vladeMinistar policijeNebojša Stefanović


Goran Bogdanović, bivši ministar za Kosovo i Metohiju u Vladi Mirka Cvetkovića, boji se da je samostalno proglašenje ZSO opasno, ukoliko se uzme u obzir da međunarodnoj zajednici kao ni vlastima u Prištini očigledno nije stalo do formiranja tog organa. On smatra da je za tako nešto odabrano pogrešno vreme, usled aktuelnih tenzija koje su rezultat nedavnog incidenta, te da je vrlo malo potrebno da na Kosovu situacija ponovo postane zapaljiva.\n– Ako smo sa formiranjem ZSO čekali pet godina, bilo bi bolje da sačekamo i vidimo šta će se u narednih par nedelja dešavati. To oročavanje datuma za 20. april može još više da iziritira Prištinu, poput one Vučićeve izjave da bi baš voleo da vidi na koji način će oni sprečiti Đurića da poseti Kosovo. U ovakvoj situaciji ne bismo trebali da se igramo vatrom, već da se vratimo za pregovarački sto, jer jednostrano donošenje odluka može da ide samo na našu štetu – upozorava Bogdanović.\nOn podseća da je Ustavni sud Kosova ZSO već proglasio neustavnom, ali i da smo mi prilikom potpisivanja Briselskog sporazuma prihvatili da njihov ustavni sud ima mandat da donosi takve odluke.\nPolitički analitičar iz Prištine Fatmir Šeholi, najavljeno samostalno formiranje ZSO na severu Kosova naziva „političkom avanturom pojedinih Srba sa Kosova“, koja se kosi sa kosovskim ustavom i Briselskim sporazumom. On ocenjuje da eventualno proglašenje ZSO ne može biti validno, jer njen statut mora da bude verifikovan u Vladi i Skupštini Kosova.\n– Razumem da se predstavnicima Srba na Kosovu žuri zato što oni ubrzano gube podršku sopstvenog naroda, ali to ne znači da treba ići glavom kroz zid, kako bi sutra u Beogradu govorili da su Albanci krivi za sve. Podsećam da zbog kršenja Ustava neko može biti uhapšen – kaže Šeholi.\nKomentarišući izjavu premijerke Ane Brnabić, da će ona podržati Srbe da formiraju ZSO, on navodi da bi šefica srpske vlade morala da ima na umu da je dužna da sprovodi Briselski sporazum. Šeholi smatra da je izjava premijerke Brnabić pogrešna i postavlja pitanje kako jednostrano formirana ZSO uopšte može da funkcioniše ukoliko nije vezana za institucije Kosova, u pravnom i budžetskom smislu. Premijerka Ana Brnabić izjavila je da će dati podršku Srbima na severu Kosova da tokom aprila formiraju Zajednicu srpskih opština ukoliko Priština ne želi da napravi ZSO onako kako je to dogovoreno Briselskim sporazumom. „Ako Priština ne želi sama da poštuje svoje obaveze naravno – daću punu podršku Srbima na KiM da osnuju ZSO, a to će biti tokom aprila“, rekla je Brnabić.\nPSG: Istekao Vučićev rok\nPokret slobodnih građana podseća da je istekao rok od 15 dana u kome je Aleksandar Vučić obećao informacije u vezi sa ubistvom Olivera Ivanovića i pita u saopštenju da li nadležni organi Republike


Arhiva - Predsjednik Rusije Vladimir Putin u državnoj rezidenciji u Novo Ograjovom, nedaleko od Moskve, 9. juna 2021.\nPredsednik Rusije Vladimir Putin izjavio je u petak da se nada da će američki predsjednik Joe Biden biti manje impulsivan od svog prethodnika Donalda Trumpa, uoči svog prvog samita sa novim američkim liderom.\nU intervjuu za NBC News, Putin je Bidena opisao kao "čovjeka od karijere" koji je život proveo u politici.\n"Moja je velika nada je, jeste, da postoje neke prednosti, neki nedostaci, ali da neće biti pokreta na osnovu impulsa od strane sljedećeg američkog predsjednika", rekao je on, prema prevodu NBC News.\nBiden je rekao da nije u iluzijama o Putinu, kojeg je opisao kao "ubicu" u svjetlu niza smrtnih slučajeva visokog profila, uključujući smrt kritičara Kremlja Borisa Nemcova.\nUpitan da li je on "ubica", Putin je rekao da je taj termin dio "mačo ponašanja" uobičajenog u Holivudu.\nTakav diskurs "dio je američke političke kulture, gdje se to smatra normalnim. Inače, ne ovdje. Ovde se ne smatra normalnim", rekao je on.


Nova izjava Bila Gejtsa o vakcinaciji šokirala celu planetu – Krstarica\nA. J. 12. novembra 2021. 08:43\nAmerički milijarder i osnivač Majkrosofta Bil Gejts u poslednje dve godine često je komentarisao pandemiju korona virusa i isticao značaj masovne vakcinacije, nedavno je priznao da je od vakcina i terapija očekivao više.\nGejts je u razgovoru za istraživački centar „Policy Exchange“ rekao da bi „apsolutno užasan“ broj smrtnih slučajeva i ekonomska šteta koje je korona virus donela trebalo da podstaknu finansiranje projekata koji imaju za cilj poboljšanje vakcina, tretmana i dijagnostičkih testova koji će biti neophodni za obuzdavanje sledeće pandemije.\n„Znate, nismo imali vakcine koje blokiraju prenos. Imamo vakcine koje vam pomažu da budete zdraviji, ali one su samo malo umanjile prenos. Potreban nam je nov način proizvodnje vakcine“, rekao je Gejts britanskom sekretaru za zdravlje Džeremiju Hantu, a prenosi Žena Blic.\nKovid vakcine delimično blokiraju prenos virusa, ali su efikasnije u sprečavanju teških oblika bolesti, piše „Gardijan“. Stručni panel za efikasnost vakcine u Velikoj Britaniji procenio je da je efikasnost zaštite nakon dve doze Fajzera 75 odsto, a nakon dve doze AstraZeneke 65 odsto, a obe vakcine daju 95 odsto zaštite od hospitalizacije. Međutim, imunitet vremenom slabi.\nOsnivač Majkrosofta kritikovao je i činjenicu da nema efikasnih tretmana za Kovid, te neuspeh dijagnostičkog testiranja.\n„Biće potrebno desetine milijardi dolara za istraživanje i razvoj i oko milijardu godišnje za radnu grupu za pandemiju na nivou SZO“, rekao je on misleći na pripremu za narednu pandemiju koja će zadesiti svet, a za koju smatra da bi mogla da bude gora od Kovida-19.\nRadna grupa SZO bi vršila nadzor nad pandemijom i vodila ono što je Gejts nazvao „igra sa klicama“ gde bi zemlje vežbale odgovore na događaje koji bi mogli da izazovu sledeću krizu, kao što je primera radi bioterorista koji oslobađa male boginje na 10 aerodroma.\n„Postoje prirodno izazvane epidemije i epidemije izazvane bioterorizmom koje bi mogle da budu i gore od onoga što smo iskusili danas. A, ipak, napredak u medicinskoj nauci treba da nam pruži alate koje bismo, znate, mogli da napravimo drastično bolje. Dakle, mislim da bi ovo trebalo da bude prioritet. Sledeće godine će ta izdvajanja morati da se izvrše, uključujući ovu globalnu radnu grupu za pandemiju“, zaključio je.


Gerontološki centar : Južne vesti\nPre četiri dana na adresu niškog Gerontološkog centra stigla je preporuka Instituta za javno zdravlje o zabrani poseta, a iz Ministarstva za rad, zapošljavanje, boračka i socijalna pitanja danas objašnjavaju da su redukovane iz predostrožnosti. Među korisnicima, navode, nema zaraženih koronom, ali je virus potvrđen kod jednog zaposlenog za koga kažu da nije bio u kontaktu sa kolektivom.\nJoš šestoro korisnika i jedan zaposleni u niškom Gerontološkom zaraženi koronom\n08:59, 23. 4. 2021.\nSkoro mesec dana nakon što je u niškom Gerontološkom centru ponovo prijavljena epidemija korone, zaraženo je 20 korisnika i 10 radnika. Sedmoro obolelih je u fazi izlečenja, dok su ostali dobrog zdravstvenog stanja, kaže dr Ivana Janićijević, epidemiolog Instituta za javno zdravlje Niš.\nMinistarstvo: U Gerontološkom centru Niš epidemija korone pod kontrolom\n14:05, 26. 3. 2021.\nNakon što je pre dva dana proglašena epidemija u Gerontološkom centru u Nišu zbog 15 pozitivnih korisnika i 5 zaposlenih kojima je virus korona potvrđen, iz Ministarstva za socijalna pitanja navode da su preduzete sve mere zaštite i da je epidemiološka situacija pod kontrolom.\nKorona ponovo u niškom Gerontološkom centru - 15 starih zaraženo, prijavljena epidemija\n11:38, 25. 3. 2021.\nVirus korona potvrđen je kod 15 korisnika Gerontološkog centra Niš, od kojih je 5 hospitalizovano, kaže dr Ivana Janićijević, epidemiolog Instituta za javno zdravlje. Zaraženo je i 5 zaposlenih koji su u izolaciji. Kako se kovid ponovo proširio u Domu za stare, nije precizirala, ali uverava da su sve mere preduzete i da je ponovo prijavljena epidemija.\nNakon smrti majke Nišlija apeluje na nadležne da preispitaju organizaciju i brigu o starima u Gerontološkom\n19:45, 19. 3. 2021.\nViše od godinu dana stari ne mogu da izađu iz Gerontološkog centra u Nišu zbog epidemije, a sin jedne od korisnica koja je nedavno preminula svedoči da porodice osim što ne mogu da ih vide, teško dolaze i do informacija o njihovom stanju. Kaže da će zato što sumnja da su stari zanemareni i zapušteni podneti prijave nadležnima, a poziva ih da preispitaju situaciju u ovom staračkom domu, u kome je bilo i najviše preminulih od kovida od početka epidemije.\n13:02, 29. 1. 2021.\nPonovo produžen pritvor bivšem direktoru Gerontološkog centra u Nišu\n18:53, 30. 12. 2020.\nNakon što je nedavno Viši sud tražio dopunu istrage protiv bivšeg direktora Gerontološkog centra u Nišu, osumnjičenog za teško krivično delo protiv zdravlja ljudi i nije potvrdio optužnicu, njemu je produžen pritvor za još 30 dana.\nKorisnici Doma za stare u Nišu primili vakcinu protiv kovida, ministarka najavila imunizaciju i u Aleksincu\n16:00, 25. 12. 2020.\nVakcinacija protiv kovida počinje i u Nišu - prve doze za 100 korisnika Gerontološkog centra\n08:10, 25. 12. 2020.\nVakcinacija protiv kovida krenula je juče u Beogradu i Novom Sadu, a danas počinje i u Nišu i to u Gerontološkom centru, potvrđeno je Južnim vestima iz niškog Instituta za javno zdravlje.\nZa samo pet dana povećao se broj socijalnih ustanova sa juga Srbije u kojima se pojavila infekcija virusa korona. Tako ih je sada na spisku Ministarstva za socijalna pitanja 4 više u odnosu na poslednje podatke. Virus je ušao u još jednu ustanovu u Nišu - Domu za decu i omladinu "Duško Radović".\n08:30, 25. 11. 2020.\nKako je za RTS rekao direktor niškog Doma zdravlja Milorad Jerkan, juče je na virus korona testirano 108 korisnika Gerontološkog centra u Nišu i svi testovi su negativni.\nViši sud naložio dopunu istrage protiv bivšeg direktora niškog Gerontološkog centra\n15:48, 16. 11. 2020.\nViši sud u Nišu nije potvrdio optužnicu protiv Milana Stevanovića, već je naložio Višem javnom tužilaštvu da je potrebno, kako stoji u obrazloženju, bolje razjasniti situaciju kako bi se ispitala osnovanost optužnice.\nOptužnica protiv bivšeg direktora Gerontološkog centra Niš pred Višim sudom\n12:02, 2. 11. 2020.\nViši sud bi u narednom periodu trebalo da odluči da li prihvata optužnicu protiv Milana Stevanovića, bivšeg direktora Gerontološkog centra u Nišu koji je od aprila u pritvoru.\nBranioci bivšeg direktora Gerontološkog: O optužnici smo saznali iz medija, krše se prava osumnjičenog\n16:43, 3. 10. 2020.\nDa je protiv bivšeg direktora Gerontološkog centra u Nišu Milana Stevanovića Više javno tužilaštvo podiglo optužnicu, njegovi branioci saznali su, tvrde, iz medija, napominju da je još nisu dobili. Ukazuju na drastična kršenja prava osumnjičenog u ovom postupku, a pre svega to što mu se stavlja na teret smrt više desetina korisnika staračkog doma, iako se nalaz veštaka, kako kažu, odnosi na uzrok smrti samo troje preminulih.\nPodignuta optužnica protiv bivšeg direktora Gerontološkog centra Niš\n15:17, 2. 10. 2020.\nZbog sumnje da je izvršio krivično delo teško delo protiv zdravlja ljudi, Više javno tužilaštvo u Nišu podiglo je optužnicu protiv Milana Stevanovića, bivšeg direktora Gerontloškog centra u Nišu. On je uhapšen u aprilu kada je korona ušla u ovaj Dom i kada je preminulo pedesetoro korisnika.


Udruženje banaka podržava nove mjere Centralne banke\nZA JAČE POVJERENJE\nZa davanje kredita bankama za održavanje likvidnosti predviđena je mogućnost odobravanja dnevnog, noćnog i kratkoročnog kredita do 15 dana\n13.03.2011. 20:46h Ažurirano: 27.02.2019. 00:21h\nNove odluke Centralne banke Crne Gore (CBCG) kojima se omogućavaju bankama novčane pozajmice važne su za učvršćavanje povjerenja u bankarski sektor, koji će imati mogućnost da se zaduži po nižim kamatnim stopama što će doprinijeti da druge finansijske institucije ne koriste nelikvidnost neke banke za ekstra zaradu.\nTo je u razgovoru za “Vijesti” kazao predsjednik Udruženja banaka Crne Gore (UBCG) i glavni izvršni direktor Hipotekarne banke Esad Zaimović.\nCBCG je odlukom o bližim uslovima za davanje kredita bankama za održavanje likvidnosti predvidjela mogućnost odobravanja bankama dnevnog, noćnog i kratkoročnog kredita do 15 dana, dok je odlukom o odobravanju finansijske pomoći u krajnoj instanci omogućena kreditna podrška bankama i finansijskim institucijama radi sprečavanja ugrožavanja stabilnosti i sigurnosti bankarskog sistema, ukoliko finansijska institucija ne može obezbijediti sredstva iz drugih izvora.\n"Značaj ovih odluka je u daljem učvršćivanju povjerenja u bankarski sistem Crne Gore. Udruženje banaka nije raspravljalo o njima, ali smatram da će one biti podržane. Eventualne sugestije od strane bankarskog sektora mogu se odnositi na pitanja odnosa visine kredita i akcija koje su založene kao kolateral, kao i na metodologiju obračuna kamatne stope", kazao je Zaimović.\nLividnost bankarskog sistema je, prema riječima Zaimovića, na zadovoljavajućem nivou i nema većih problema u platnom prometu.\n"Platni nalozi klijenata funkcionišu bez problema. Blokade postoje nad firmama, ali bankarski sektor ne pravi "usko grlo" svojom nelikvidnošću", istakao je Zaimović, dodajući da banke ipak ne bi trebalo previše da se orijentišu na CBCG za kreditiranje uprkos tome što imaju takvu mogućnost.\nNovi uslovi neće uticati na kreditnu politiku\nZaimović je kazao da novi propisi CBCG neće imati uticaj na kreditnu politiku koju banke imaju prema građanima i privrednicima.\n"Ti propisi nijesu značajni za formiranje kamatnih stopa. To pitanje je za širu diskusiju i obuhvata ekonomski sistem, cikluse, kumulaciju profita, spoljno-trgovinskog platnog prometa... Krediti koje nudi CBCG se odnose na održavanje likvidnosti banaka i sprečavanja pojave nesolventnosti na finansijskom tržištu i smanjenu paniku deponenata", rekao je Zaimović.\nOdlukom CBCG o bližim uslovima za davanje kredita bankama za održavanje likvidnosti bankama se može odobriti dnevni, noćni i kratkoročni kredit do 15 dana pod uslovom da je obezbijeđen hartijama od vrijednosti koje je emitovala država Crna Gora, države članice EU i međunarodne finansijske institucije i drugim hartijama od vrijednosti koje CBCG ocijeni da su prihvatljive.\nDrugom odlukom po kojoj je CBCG kreditor u krajnoj instanci banka se obavezuje da za vrijeme korišćenja te pomoći neće obavljati poslove kreditiranja, vršiti isplate dividende, investirati u druga pravna lica, niti povećavati troškove poslovanja. Uz to, u tu svrhu predviđeno je da se za te namjene može koristiti novčani kapital CBCG, sredstva obavezne rezerve do iznosa izdvojenih sredstava konkretne banke, a u izuzetnim okolnostima i zajam uzet kod međunarodnih finansijskih institucija ili stranih centralnih banaka\nŠta je sve potrebno da kamate padnu\nZaimović je kazao da bi smanjenju kreditnog rizika koji je i dalje dominantni rizik u finansijskom sistemu doprinijelo nekoliko mogućnosti, kao što je efikasnije sudstvo, izbjegavanje stajanja na strani dužnika i zloupotreba socijalnih tema...\n"Iako je to možda grubo, svakako bi uticalo na povećanje finansijske discipline. Što se tiče ročne strukture depozita i kredita, ona zavisi od sposobnosti crnogorske ekonomije da kumulira štednju i depozite privrede na duže rokove koja bi popravila ročnu strukturu kredita i cijene kamatnih stopa", ocijenio je Zaimović.\nudruženje banakaEsad ZaimovićCentralna banka Crne Gore


Ruski dom: U okviru foruma „Sećanje na pobednike“ otvorena izložba „Da se ne zaboravi!“ - 04.11.2021, Sputnik Srbija\nPostavku su pripremili Rusko istorijsko društvo, Fondacija „Istorija otadžbine“ i Federalna arhivska agencija Ruske Federacije.Otvaranju su prisustvovali kopredsednik Centralnog štaba Besmrtnog puka Rusije, poslanik Državne dume Ruske Federacije Jelena Cunajeva, predsedavajući Ruskog istorijskog društva Konstantin Mogiljovski i direktor Ruskog doma u Beogradu Evgenije Baranov.Izložba „Da se ne zaboravi“ posvećena je zločinima nacista i njihovih saučesnika protiv civila u SSSR-a tokom Drugog svetskog rata.Izložbeni projekat ima za cilj da podseti međunarodnu javnost, pre svega omladinu, na žrtve koje su podneli narodi Sovjetskog Saveza u ime spasavanja sveta od fašizma u XX veku.Izložba je prevedena na sve evropske jezike i prilagođena svakoj zemlji gde je planirano njeno izlaganje. Deo je projekta „Zločin ne zastareva“ čiji je cilj očuvanje sećanja na civile koji su stradali na okupiranim teritorijama.Istorijsko-dokumentarna izložba jedan je od dokaza značaja izvojevane pobede nad fašizmom u Drugom svetskom ratu.\nrusija, srbija, izložba, besmrtni puk, ruski dom\n© Foto : Ruski domPovodom 75. godina od početka Nirnberških suđenja u Galeriji Ruskog doma otvorena je istorijsko-dokumentarna izložba „Da se ne zaboravi!“. Postavku su pripremili Rusko istorijsko društvo, Fondacija ,,Istorija otadžbine“ i Federalna arhivska agencija Ruske Federacije.\nU okviru Međunarodnog foruma „Sećanje na pobednike“ za organizatore Besmrtnog puka van Rusije, predstavnika organizacija sunarodnika i stranih državljana, NVO i drugih otvorena je istorijsko-dokumentarna izložba „Da se ne zaboravi!“.\nPostavku su pripremili Rusko istorijsko društvo, Fondacija „Istorija otadžbine“ i Federalna arhivska agencija Ruske Federacije.\nOtvaranju su prisustvovali kopredsednik Centralnog štaba Besmrtnog puka Rusije, poslanik Državne dume Ruske Federacije Jelena Cunajeva, predsedavajući Ruskog istorijskog društva Konstantin Mogiljovski i direktor Ruskog doma u Beogradu Evgenije Baranov.\nIzložba „Da se ne zaboravi“ posvećena je zločinima nacista i njihovih saučesnika protiv civila u SSSR-a tokom Drugog svetskog rata.\nIzložbeni projekat ima za cilj da podseti međunarodnu javnost, pre svega omladinu, na žrtve koje su podneli narodi Sovjetskog Saveza u ime spasavanja sveta od fašizma u XX veku.\nIzložba je prevedena na sve evropske jezike i prilagođena svakoj zemlji gde je planirano njeno izlaganje. Deo je projekta „Zločin ne zastareva“ čiji je cilj očuvanje sećanja na civile koji su stradali na okupiranim teritorijama.\nIstorijsko-dokumentarna izložba jedan je od dokaza značaja izvojevane pobede nad fašizmom u Drugom svetskom ratu.


U posebnoj sajamskoj hali i ove godine na SPREG-u, šesti put zaredom, predstavili su se valjevska trgovinska kuća „Europrom” i Domaći trgovački lanac (DTL) kao partneri manifestacije, koji su nastavili svoju misiju negovanja i čuvanja domaće privrede, pod sloganom „Proizvedeno u Srbiji, kupujmo domaće”. U tom delu sajamskog prostora nastupili su domaći proizvođači i domaći trgovci, a poseban akcenat stavljen je na promovisanje regionalne robne marke „Europroma” koja nosi naziv „Domaće”.\n- DTL je pre šest godina prepoznao značaj SPREG-a i od tada ga podržava, zato što smatramo da sve ono što se radi u ovoj zemlji, bilo da je na visokom industrijskom nivou u kompanijama domaćeg porekla, bilo da se radi u lokalu, u mikro, malim i porodičnim preduzećima, zaslužuje pažnju - poručio je na otvaranju valjevskog sajma Predrag Đurović, predsednik Skupštine DTL-a.\nGovoreći u ime privrednika i lokalne samouprave Požege koja je imala organizovani zajednički nastup na SPREG-u, pomoćnik predsednika opštine Dejan Petrović istakao je da na najafirmativniji našin gleda na ovakve manifestacije koje vezuju jedinice lokalne samouprave za privredni koncept - preduzeća i preduzetnike.\nNa ovoj manifestaciji se u proteklih 14 godina predstavilo oko 1.800 izlagača iz svih krajeva Srbije i niza zemalja bivše Jugoslavije, okruženja i Evrope, čije postavke je videlo ukupno oko 150 hiljada posetilaca. Prošle subote završeni jubilarni 15. SPREG značajno je poboljšao tu statistiku.\nSlobodan Ćirić (list „Napred“)\n- Trebalo bi istaći trud svih izlagača koji su veoma kvalitetno osmislili svoje nastupe i iz godine u godinu se poboljšavaju. Posebno je evidentan trud predstavnika lokalnih samouprava koje su učestvovale na SPREG-u i čiji štandovi su privlačili veliku pažnju - ocenio je nakon manifestacije Jovan Grujić, izvršni direktor SPREG-a. Brojni poljoprivrednici posetili su „Omni centar” tokom sajamskih dana i, što je veoma važno, oni kao najverniji posetioci i stižu iz sve većeg broja mesta, istakao je on.\n- Iz godine u godinu povećava se i broj valjevskih preduzeća na SPREG-u, što znači da privrednici Valjeva razumeju da im „na noge” dovodimo brojne potencijalne partnere sa kojima bi mogli da sarađuju - rekao je Grujić.\nPogledajte kompletnu galeriju fotografija sa jubilarnog SPREG-a.


SNS: PSG otišao predaleko - Studio B\nSNS: PSG otišao predaleko\nPolitikaPolitika Pocetna 11. 09. 2018. 17:15:21\nAleksandar Mirković, šef odborničke grupe Srpske napredne stranke izdao je saopštenje: U nedostatku argumenata ili makar konstruktivne kritike aktuelne gradske vlasti, a u želji da makar nešto iskritikuju, PSG je otišao toliko daleko da se bavi čak i odborničkom grupom SNS-a i ljudima koji su bili deo nje. Vesna Stanojević, Milan Gurović, Sima Avramović, Svetislav […]\nAleksandar Mirković, šef odborničke grupe Srpske napredne stranke izdao je saopštenje:\nU nedostatku argumenata ili makar konstruktivne kritike aktuelne gradske vlasti, a u želji da makar nešto iskritikuju, PSG je otišao toliko daleko da se bavi čak i odborničkom grupom SNS-a i ljudima koji su bili deo nje.\nVesna Stanojević, Milan Gurović, Sima Avramović, Svetislav Goncić su ljudi koji su u svom poslu postigli najbolje rezultate i na najbolji mogući način prezentovali i Beograd i Srbiju. Čast nam je što su bili na našoj listi i deo odborničke grupe jer samim tim su pokazali da podržavaju politiku predsednika Aleksandra Vučića i SNS-a i na taj način podržali razvoj našeg grada.\nSaša Janković je sa svojim koalicionim partnerima, lopovima i tajkunima Draganom Đilasom i Vukom Jeremićem lagao građane tvrdeći da prvi sa liste SNS-a Zoran Radojičić neće biti gradonačelnik i umesto da se sada izvini zbog obmanjivanja i laži, on nastavlja sa demagogijom.\nOvako prazne i smešne kritike najbolje govore o njima i o njihovom lideru Saši Jankoviću kojem je najveći uspeh bio što je pobedio grč koji ga je uhvatio u luksuznom hotelu u centru Beča.


ITALIJA PARTNER „SUBOTIČKOG SAJMA 2019“ – ВОЈВОЂАНСКE\nAnna Horvátová 26/04/2019\tSubotički sajam\n– Međunarodni i regionalni sajam ‘Subotički sajam 2019’, održaće se od 30. maja do 1. juna, u subotičkoj Hali sportova. Subotica će, kao grad domaćin, po trinaesti put biti mesto susretanja privrednika iz naše zemlje i regiona, mesto poslovnih kontakata i razmene ideja, navodi subotica.info. Ovogodišnji partner Sajma je Italija, a vodeća tema manifestacije spajanje IT sektora sa privredom, digitalizacija u funkciji privrede i saradnja obrazovanja i privrede – izjavio je, na današnjoj pres-konferenciji u Medija-centru Gradske kuće, član Gradskog veća zadužen za oblast turizma, privrede i međunarodne saradnje, Srđan Samardžić.\nKoncipirajući vodeću temu, organizator Sajma Javno komunalno preduzeće „Subotičke pijace“, suorganizator manifestacije Regionalna privredna komora Severnobačkog upravnog okruga i pokrovitelj grad Subotica prepoznali su informacione tehnologije i spoj sa ostalim privrednim branšama kao veliku šansu, rekao je Samardžić, i dodao da je Italija naš značajan partner u spoljno trgovinskoj razmeni.\n– U Subotici i regionu posluje veliki broj investitotora upravo iz Italije, zemlje sa kojom ne samo privredna nego i drugi oblici saradnje mogu da se unaprede, za šta postoji veliki potencijal. U okviru Sajma biće održani i poslovni forum, ‘B2B’ razgovori, više tribina i predavanja kao i dosta prezentacija inostranih i domaćih kompanija – istakao je, između ostalog, Srđan Samardžić.\n– Italija je jedan od najbitnijih investitora u oblastima privrede, ekonomije i kulture, ne samo u Vojvodini nego i na nivou Republike Srbije. Na Sajmu će se sigurno predstaviti partneri iz italijanskog okruga Vereze i pokrajine Lombardija koji predstavljaju značajan deo naše privrede. I upravno zbog toga sam veoma ponosan što će ovaj sajam biti još jedna prilika da se potvrde naši prijateljski odnosi – naglasio je Karmine Taralo.\n– Sagledali smo delatnosti na nivou regiona i uočili jedan uzlazni trend firmi i privrednih društava koji se bave informacionim tehnologijama. To nam je dalo podstrek da se konsultujemo sa organizatorom i pokroviteljem Sajma da ovu novu temu uvedemo kao glavnu, vodeću temu ovogodišnjeg Sajma i na taj način podstaknemo povezivanje privrede i kompanija koje se bave informacionim tehnologijama – kazao je Laslo Karai.\n– Potrudićemo se da ove godine Sajam podignemo na jedan viši nivo, s obzirom na to da je tema interesantna i da nam je partner Italija, koja raspolaže velikim potencijalima. Verujem da će se u narednom periodu proširiti prisustvo italijanskih kompanija na ovom području, intenzivirati saradnja i unaprediti spoljnotrgovinsko partnerstvo – rekao je Ljubisavljević.\nPrevious Previous post: У ТОКУ ОБАРАЊЕ ИВИЧЊАКА НА РАСКРСНИЦAМА\nNext Next post: SRPSKI MILETIĆ I OVE GODINE DOMAĆIN VELIKE AUTO-KROS TRKE


U Tekstilnoj ulici u Leskovcu u blizini fabrike “Falke”, juče oko 14 sati došlo je do sudara putničkog vozila i bicikliste, u kojem je ženska osoba koja je upravljala biciklom zadobila teške telesne povrede koje nisu opasne po život, potvrđeno… »\nOd 665 testiranih osoba u Jablaničkom okrugu, u poslednja 24 sata stiglo je180 rezultata sa pozitivnim nalazom na korona virus. Najviše novoobolelih je u Leskovcu njih 111, zatim u Vlasotincu 23, u Lebanu 18, u Bojniku 15, u Medveđi 12 i jedna osoba je… »\nŠkola stripa „Nikola Mitrović Kokan“ iz Leskovca osvojila je sedam nagrada na festivalima u Makedoniji, Bosni i Hercegovini i Rumuniji. Nakon što je na 18. Međunarodnom salonu stripa u Velesu u Makedoniji koji se odigrao od 20. do 23. avgusta… »\nSBB kompanija je saopštila da su Zrenjanin i Užice novi GIGA gradovi i da su postali deo najveće mreže nove generacije u regionu. Nakon Beograda, Novog Sada, Subotice, Gornjeg Milanovca, Pančeva, Kragujevca, Niša, Paraćina, Sombora, Leskovca i… »\nSBB kompanija danas je saopštila da su Zrenjanin i Užice novi GIGA gradovi i da su postali deo najveće mreže nove generacije u regionu. Nakon Beograda, Novog Sada, Subotice, Gornjeg Milanovca, Pančeva, Kragujevca, Niša, Paraćina, Sombora, Leskovca… »\nStanje na putevima: Oprez zbog magle i radova na putevima\nVozače danas očekuju povoljni uslovi u saobraćaju, samo će ujutru na pojedinim deonicama biti magle pa se preporučuje oprezna vožnja uz bezbedno odstojanje između vozila, saopštio je Auto moto savez Srbije (AMSS). Magla otežava vožnju na… »\nFoto: N.Živanović Auto-put E-75, petlja Doljevac - petlja Leskovac jug, zbog pojave magle smanjena vidljivost na 50 metara. Na potezu petlja Grdelica - Granični prelaz RSM/SRB, zbog pojave magle smanjena vidljivost na 100 metara. Auto-put E-80, petlja… »\nUpozorenje za vozače! Magla na više deonica auto-puteva\nZbog pojave magle, na pojedinim deonicama auto-puteva u Srbiji jutros je smanjena vidljivost, saopštilo je JP "Putevi Srbije". Auto-put E-75, petlja Doljevac - petlja Leskovac jug, zbog pojave magle smanjena vidljivost na 50 metara. Na potezu petlja… »\nPoljoprivreda: Posledice visokih temperatura na laktaciju krava\nLESKOVAC Visoke temperature imaju negativan uticaj na svaku granu stočarske proizvodnje pa i na proizvodnju mleka kod krava muzara. Posebno temperature preko 30 stepeni ukoliko se zadrže u dužem vremenskom period dovode do raznih metaboličkih i… »


Vidović: Srpska nije prezadužena - Televizija K3\n“Javni dug Republike Srpske je 43,8 odsto bruto domaćeg proizvoda, dok je prosječna kamatna stopa zaduženja 2,15 odsto”, rekla je Vidovićeva u Narodnoj skupštini Republike Srpske tokom aktuelnog časa.\nMinistar za naučno-tehnološki razvoj, visoko obrazovanje i informaciono duštvo Republike Srpske Srđan Rajčević rekao da je sačinjen projekat izgradnje naučno-tehnološkog parka u Banjaluci koji bi trebalo da ima površinu od 7.500 kvadrata.\nOn očekuje da će naredne godine početi građevinski radovi.\nMinistar saobraćaja i veza Republike Srpske Nedeljko Ćorić rekao je da će biti građena brza cesta od Zvornika do Bijeljine.\n“Ovo je kapitalni projekat i sigurno je da ćemo ga realizovati”, kaže Ćorić.\nMinistar privrede i preduzetništva Republike Srpske Vjekoslav Petričević najavio je da bi u narednih 10 dana trebalo da počne proizvodnja u fabrici “Mofas” u Istočnom Sarajevu.\n“Cilj Vlade, kao i grada Istočno Sarajevo jeste očuvanje radnih mjeta i pokretanje proizvodnje. Gradonačelnik Istočnog Sarajeva Ljubiša Ćosić je rekao da bi proizvodnja trebalo da počne za 10 dana”, rekao je Petričević.\nNakon aktuelnog časa poslanici će razmatrati Prijedlog zakona o dopunama Zakona o republičkoj upravi po hitnom postupku.\nVučić: Dodik insistira na razgovoru kako bi se riješila politička kriza u BiHMještani Leštana i dalje u šoku, strahuju od novih eksplozija i sumiraju štete (FOTO)


U istoriji Crvene zvezde dugoj 75 godina, samo je Boaćiju ovo pošlo za rukom! - Crvena zvezda info\nFudbal / 1112 pregleda\nFudbal / 2204 pregleda\nFudbal / 38738 pregleda\nKošarka / 19920 pregleda\nFudbal / 14919 pregleda\nFudbal / 12330 pregleda\nFudbal / 12268 pregleda\nFudbal / 6242 pregleda\nU istoriji Crvene zvezde dugoj 75 godina, samo je Boaćiju ovo pošlo za rukom!\nDa, dobro ste čuli - Ričmond Boaći je jedini fudbaler Crvene zvezde od njenog osnivanja koji je uspeo da se upiše u listu strelaca u svim takmičenjima koje je klub igrao.\nRičmond Boaći - napadač čije ime navijači Crvene zvezde izgovaraju sa poštovanjem, iako u poslednje vreme i nije toliko učinkovit kao ranije.\nIpak, tri godine u klubu, odanost i primer pravog profesionalca su doveli do toga da se ovaj simpatični Afrikanac smatra jednim od najboljih napadača stranaca koji je ikada zaigrao na Marakani.\nStigao je u Srbiju zime 2017. godine kako bi oživeo svoju karijeru. Nije zgoreg pomenuti da je Boaći neko vreme bio u Juventusu, zatim igrao u Elčeu, Rodi, Atalanti, a iz Latine došao u tabor srpskog šampiona.\nVeć na debiju protiv Bačke zabeležio je prvenac, zatim je u nastavku polusezone pokazao o kakvom se igraču radi i koliko će doneti klubu.\nIpak, crveno-beli su ispustili titulu na Voždovcu, Grofa je smenio Milojević i od tog trenutka počinju najlepši trenuci Ričmonda Boaćija u Crvenoj zvezdi.\nU kvalifikacijama za Ligu Evrope postigao je neverovatnih sedam golova. Pogađao ne protiv Florijane, Irtiša, Sparte iz Praga na oba meča, a upravo je pogodak u Beogradu za 1:0 bila njegova prekretnica karijere.\nUlaskom u Ligu Evrope nakon 10 godina, Zvezda je u teškoj grupi sa Arsenalom, Kelnom i BATE-om izborila drugo mesto, a Boaći je majstorijom u Nemačkoj doveo navijače do delirijuma i doneo pobedu svojoj ekipi protiv izuzetne ekipe Kelna.\nMeđutim, tada sledi njegov pad. Istina, izjednačio je rezultat u onom incidentom Večitom derbiju krajem 2017. godine i već narednog meseca otišao put Kine. Navijači su se oprostili od njega i on od njih, ali Bog je rekao da to nije kraj ljubavi između njega i Zvezde.\nNakon epskog duela u Salcburgu i plasmana u Ligu šampiona, Zvezdan Terzić je novinarima na stadionu u Austriji saopštio da je Boaći vraćen u klub i da će biti ogromno pojačanje za crveno-bele u Ligi šampiona.\nDoduše, u Ligi šampiona nije bio od velike koristi zbog čestih povreda, ali je standardno dobro igrao u domaćem šampionatu i vodio ekipu ka drugoj uzastopnoj tituli.\nIako se govorkalo o njegovoj prodaji prethodnog leta, on je ipak ostao na Marakani i sa dva gola u kvalifikacijama za Ligu šampiona dao nemerljiv doprinos za novi plasman u istu.\nUspeo je da se upiše u listu strelaca i u grupnoj fazi, pogodivši protiv Olimpijakosa u Beogradu i tako se u isto vreme upisao i u crveno-belu istoriju.\nDavao je golove u kvalifikacijama za Ligu Evrope, grupnoj fazi Lige Evrope, kvalifikacijama za Ligu šampiona, grupnoj fazi Lige šampiona, Superligi Srbije, Kupu Srbije i tri puta je bio strelac u Večiom derbiju.\nŠto ne može niko, može on...


Noviteti u timu Vuković i partneri - Vuković i partneri\nKvalitetno pružena pravna usluga u najvišoj meri zavisi od ličnosti koje su angažovane na njoj, stoga su jedan od glavnih fokusa Advokatske kancelarije Vuković i partneri oduvek bili ljudi koji je predstavljaju i čine njen deo. Zagovarajući posvećenost, odgovornost i svestranost, kao glavne principe advokature, Advokatska kancelarija Vuković i partneri je tokom svog postojanja, sa velikim zadovoljstvom otvarala svoja vrata mladim kolegama koji su na početku svog pravnog puta i sa ponosom, činila deo istog.\nTokom juna meseca 2020. godine našem timu pridružila su se tri advokatska pripravnika: Aleksandar Dobraš, Pavle Kozić i Stevan Drašković, koji će nesumnjivo uneti novu energiju u tim i doprineti boljim rezultatima kancelarije. Želimo im puno uspeha u daljoj karijeri!\nPravilnik o preventivnim merama za bezbedan...\nRegion pomera granice - Crna Gora usvojila...


RTS :: Jevtić u Istanbulu: Zalaganje za mir i stabilnost je obaveza\nPolitika Jevtić u Istanbulu: Zalaganje za mir i stabilnost je obaveza\nčetvrtak, 08. nov 2018, 12:13 -> 12:19\nJevtić u Istanbulu: Zalaganje za mir i stabilnost je obaveza\nPotpredsednik kosovske vlade i ministar za zajedice i povratak u ostavci Dalibor Jevtić danas je, kao specijalni gost na otvaranju Istanbulske konferencije o bezbednosti, rekao da je ovaj skup dobra prilika da se govori o bezbednosti i izazovima svih naroda koji žive na Kosovu, ali i generalno na Zapadnom Balkanu.\n"Živim u području gde je bezbednosna situacija krhka i znam koliko je važno da se održi mir i stabilnost na čitavom Zapadnom Balkanu jer upravo od toga zavisi kako ćemo i mi na Kosovu živeti", rekao je Jevtić u obraćanju.\nDodao je da je područje Zapadnog Balkana u razvoju i da je to ono što je dobro i na čemu treba i dalje raditi.\n"Ukoliko želimo da problem odnosa Srba i Albanaca na čitavom prostoru rešimo dugoročno, važno je da se u ovom trenutku suočimo i kažemo, kakve odnose želimo da imamo kao dva najveća naroda", naglasio je Jevtić.\nPoseban akcenat stavio je na činjenicu da sve polazi od nas samih i da je od politike i bilo kakvih interesa te vrste, važniji život.\n"Život je ono što mora da pobedi na svim prostorima. Ne smemo dozvoliti da bilo koji narod zbog politike trpi posledice. Uvek i na svakom mestu govorim da je život ispred politike i iskreno mislim da, ako se vodimo ovime, biće manje sukoba i konfilkata. Dakle, moramo da se više zalažemo za život", podvukao je Jevtić.\nIskoristio je priliku da ukaže na važnost dijaloga, jer, kako je rekao, to je najbolji način da se dugotrajno reši pitanje odnosa Srba i Albanaca.\n"Ovo je takođe prilika da čujemo i od drugih predstavnika različitih zemalja iz čitavog sveta koji su ovde danas došli sve ono sa čime se, kada je o bezbednosti reč, te zemlje suočavaju", istakao je ministar.\nJevtić se juče na marginama konferencije sreo sa više predstavnika različitih zemalja koji dolaze iz oblasti bezbednosti i ekonomije.


Bezbednost na internetu – evropska šansa juga Srbije - Tehnologije - Dnevni list Danas\nPočetna » Život » Tehnologije » Bezbednost na internetu – evropska šansa juga Srbije\nI. Trajković 17.12.2018. 12:18\nFoto: I. Trajković\nMića Mladenović, član Gradskog veća Vranja je na početku Konferencije pozdravio učesnike i skrenuo pažnju na sveprisutnost Interneta i tehnologije u današnjem životu i radu, kao i na veliku važnost bezbednosti u onlajn sredini.\nJedan od stručnjaka koji su predstavili ključne probleme u oblasti bezbednog korišćenja interneta je i Ilija Stojanović, koji je govorio o zamkama Interneta u savremenom poslovanju i o tome kako ih izbeći.\nPR Višeg Tužilaštva u Vranju Leposava Jovčić je u svom izlaganju napravila osvrt na temu izazova u pravosuđu vezanih za bezbednost podataka na Internetu.\nBudući da skoro svi mediji danas imaju svoje web prezenatacije i u stalnoj su onlajn interakciji sa svojim čitaocima, bezbednost podataka je vrlo važna i u svetu medija. O ovome je govorio Dalibor Milojković iz niških “Južnih vesti”.\nDrugog dana konferencije je bilo reči o temama bezbednosti internet poslovanja i zaštiti podataka.\nOvu vrlo uspešnu Regionalnu konferenciju je realizovao Tim za razvoj i integracije iz Vranja, uz Podršku centra za medijsku transparentnost i društvenu odgovornost, a finansiran je od strane Ministarstva za turizam i telekomunikacije.\nbezbednost na interneturegionalna konferencijaVranjezaštita podataka


Više od dve decenije međusobno sarađuju dve opštine - Bečej i Šatorljaujhej sa severa Mađarske, ali je to malo poznato žiteljima pomenutih gradova, a kamoli široj javnosti.\nSve je počelo još 1989. godine, kada su ovdašnji gimnazijalci bili na takmičenju iz maternjeg jezika u gradiću blizu slovačke granice. Generacije dece su vredno učile i najbolji su odlazili na pomenuto takmičenje, priseća se početka saradnje tadašnja profesorka Gimnazije, sadašnja članica Opštinskog veća zadužena za obrazovanje Ilona Varnju.\nOd 2000. godine tokom maja u Bečeju se održava takmičenje iz mađarskog maternjeg jezika na vojvođanskom nivou i petoro najboljih, među kojima su uvek i Bečejci, odlazili su u Mađarsku da prezentuju svoje znanje. Beležili su učenici iz Vojvodine zapažene rezultate na renomiranom takmičenju.\nPoseta delegacije opštine Šatorljaujhej, koju su činili predsednik Peter Samošvelđi i njegov zamenik Deneš Danko, mogla bi da proširi i unapredi saradnju dve opštine. Goste je primio predsednik bečejske opštine Peter Knezi sa saradnicama Ilonom Varnju i Andreom Galgo-Ferenci, koja je zadužena za prekograničnu saradnju.\n- Pored pomenutog takmičenja iz maternjeg jezika, u našoj sredini organizujemo još tri atraktivne manifestacije na kojima bismo želeli da ugostimo Bečejce. Prva je logorovanje osnovaca od 21. do 26. maja, u okviru kojeg se održavaju razne kreativne radionice, druga je kulinarsko takmičenje u junu, gde učesnici kuvaju paprikaš od divljači, a treća manifestacija je Međunarodni festival folklora, saopštili su gosti iz Mađarske.